Pernah Kontroversi Berhijab Di Pertandingan Ratu Cantik Miss Indonesia, Hijabi Ini Kini Bergelar Doktor

Kelibatnya di atas pentas cukup memukau. Malah disebabkan dia berhijab, penampilannya jadi tumpuan ramai. Raudha Kasmir, dari Indonesia pernah mencetus kontroversi  kerana menjadi satu-satunya wanita berhijab yang menyertai pertandingan Ratu Cantik Miss Indonsesia 2018.

Biarpun tidak menang tetapi kehadirannya berjaya mencetus fenomena kerana keberaniannya sebagai wanita berhijab menyertai pertandingan ratu cantik berkenaan.

Gadis berusia 25 tahun ini hanya berjaya tersenarai sebagai finalis To 5 mewakili Acheh. Walaupun dia dilihat kalah kepada Alya Nurshabrina yang mewakili Jawa Barat, tetapi kecantikan dirinya serta penampilan berhijab itu menjadi bualan ramai. Kehadiran Raudha juga hadir bersama pakej, selain cantik dia juga seorang gadis yang bijak.

Si cantik manis ini dilahirkan 19 September 1997 dan merupakan seorang pelajar lulusan Fakulti Kedoktoran Umum dari Universitas Yarsi dan kini bergelar dokor. Menepati ciri –ciri sebagai wanita Muslimah, Raudha Kasmir, yang menaruh harapan agar wanita Indonesia menjadi individu yang kuat dan dapat berkongsi peranan demi kebahagiaan keluarga.

Bukan itu sahaja, dia juga berharap wanita Indonesia menjadi tokoh yang mempunyai nilai kepimpinan dengan prinsip jujur dan kerja keras.  Bagi Raudha dia bersikap optimis menyertai pertandingan ratu cantik berkenaan memandangkan dirinya memang berasal dari Acheh dan Acheh itu sendiri sebuah daerah Islam. Menurutnya lagi berhijab bukan satu halangan untuk mencapai sesuatu kejayaan.

Sebenarnya ini bukanlah pertandingan ratu cantik pertama disertai gadis berhijab ini. Sebaliknya dia pernah menyertai pertandingan ratu cantik Putri Muslimah Bridal 2017. Raudha juga sebenarnya begitu meminati aktiviti kecantikan dan juga bidang modeling.

Mempunyai ketinggian 170 cm jadi tidak hairanlah penampilan Raudha di atas pentas begtu memukau. Walaupun tidak memang, tetapi Raudha Berjaya memenangi anugerah khas Miss Selfie in Detail dan juga menang gelaran Fast Track Top Model.

Malah jika diintai di laman sosialnya, Raudha seorang gadis yang kaki ‘travel’ dan gemar sekali memuat turun foto selfie atau pemandangan cukup menarik. Biarpun sibuk dengan tanggungjawab sebagai seorang doktor, dia juga aktif dalam sukan berkuda.

Satu lagi keistimewaan gadis ini adalah dia juga pandai berenang dan mahir dalam ilmu mempertahan diri seperti karate. Biarpun gagal menjadi juara, tetapi aura Raudha menjadi insprasi kepada hijabi di luar sana dek kerana personaliti dan kebijaksaannya untuk lebih berani dan berkeyakinan ketika berada dalam kelompok masyarakat.

“Sebab saya percaya wanita pintar akan melahirkan generasi yang berkelayakan,” katanya. Demikian disampaikan Raudha ketika sidang media Miss Indonesia 2018. Dilamar oleh jejaka idaman pada 20.02.2021, hijabi ini dikurniakan seoran puteri Guinevere Fayyola Andika.

Kini bekas peserta pertandingan Ratu Cantik Miss Indonsesia 2018 memiliki klinik astetik Dr Raudha Clinic Aesthetic & slimmng di Indonesia. Ternyata apa yang dikatakan ketika pertandingan, nah terbukti dia adalah seorang wanita yang berjaya.


“Walau Besar Mana Gaji Isteri, Suami Tetap Top Priority,”- Mila Jirin Kongsi Kemanisan Redha

Bercerita mengenai konsep indahnya redha, selebriti dan juga usahawan terkenal iaitu Mila Jirin berkongsi tentang mudahnya seorang isteri itu untuk memasuki syurga hanya dengan mentaati suami tercinta.

Jelasnya, suaminya sering mengingatkan agar sentiasa bersederhana dalam semua segi kerana itu lebih menyenangkan.

“Saya pernah dengan satu ceramah di youtube.

“Kepada isteri diluar sana, ayuh kita sama sama tunjukkan keperibadian yang baik kerana ia adalah cermin kepada siapa kah suami kita.

“Sudah semestinya kasih dan cinta kita buat suami, asbab itu perlihatkanlah kelakuan yang membuatkan suamimu bahagia apabila dipandang masyarakat”

“Walau bagaimana tinggi jawatan seorang isteri, Walau besar mana gaji isteri berbanding suami, suami tetap our TOP Priority yang perlu sentiasa dihormati dalam segala segi.

“Mudah wanita itu untuk masuk syurga, hanya dengan mentaati suami.. Mudah untuk dapat redha Allah, dengan mendapat redha suami. Rebutlah peluang kumpul pahala dan redha Allah sebagai isteri solehah.

“Buat diri ini yang jahil juga, moga dibimbing Allah untuk jadi isteri solehah. Cita cita semua wanita yang bergelar seorang isteri.

“Kejayaan seorang isteri adalah seorang suami yang sentiasa di sisi,” tulis penyanyi lagu Aku Lebih Tahu itu di Instagramnya.

Menyingkap mengenai dunia perniagaannya pula, Mila yang menguruskan perniagaan dalam industri perkahwinan iaitu Bizmilla kini gembira dan bersyukur apabila kerajaan telah membenarkan untuk mengadakan majlis perkahwinan mengikut SOP tertentu.

Dia juga berharap semua sahabat industri dapat mematuhi SOP yang dikeluarkan oleh pihak kerajaan dan mengutamakan penjarakkan sosial dan juga aspek kebersihan terhadap pelanggan dan pengunjung.


Banyak Jerawat Tanda Kita Banyak Penyakit Dalaman. No. 3 Paling Ditakuti.

Ramai yang beranggapan jerawat tumbuh di muka kerana ketidakseimbangan hormon atau kerana tidak menjaga kebersihan wajah. Ada juga yang membuat kesimpulan bahawa pencuci muka yang digunakan tidak serasi dengan kulit. Namun, ketahuilah bahawa kecantikan dan kesihatan tubuh badan kita bermula dari dalam.

Sejak dulu kita memang selalu perasan ada bintik jerawat yang tumbuh di bahagian tertentu selain pada titik spot. Biasanya jerawat tumbuh kerana kedatangan haid atau terlalu stress. Namun situasi ini sebenarnya boleh mengundang bahaya yang tidak kita ketahui memberi petunjuk organ dalaman yang tidak sihat.

Sebaik tahu ada jerawat di bahagian dahi, banyakkan meminum air masak. Jerawat di bahagian ini menandakan sistem penghadaman yang tidak beroperasi dengan sempurna dan kekurangan kandungan air dalam badan. Air masak membantu menyingkirkan toksin dalam badan. Seeloknya, minum lapan gelas besar air masak sehari dan elakkan minuman berkafein dan berkarbonat. Mungkin anda boleh cuba untuk mengamalkan teh hijau tanpa gula.

Ia merangkumi bahagian atas kening, hidung sehingga pipi. Zon ini diketahui kawasan paling berminyak pada wajah. Jika ada jerawat besar di bahagian ini, kemungkinan sistem organ hati tidak berfungsi dengan baik.

Kawasan ini adalah bahagian kulit wajah yang paling sensitif dan lembut. Lingkaran hitam pada mata menunjukkan ketidak seimbangan sistem buah pinggang dan nyah hidrat. Banyakkan minum air masak dan kurangkan pengambilan air manis.

Bahagian atas: Ia bersambung terus dengan sistem pernafasan iaitu paru-paru. Jerawat di kawasan ini menandakan anda menghirup terlalu banyak udara kotor, terutamanya bagi mereka yang merokok. Selain itu, penggunaan telefon yang membuatkan anda lekapkan telefon pada pipi menyebabkan kotoran melekat di pipi dan menyumbatkan pori muka. Dinasihatkan juga menukar alas bantal setiap minggu bagi mengelakkan kotoran terkumpul berpindah ke wajah anda. Lebihkan memakan sayuran seperti kubis, tauge dan labu.

Bahagian atas: Uniknya, ia berkaitan terus dengan kesihatan gigi. Jika anda mempunyai masalah dengan gusi, masalah jerawat lebih ketara. Amalkan menggosok gigi dengan betul serta flos gigi. Kurangkan pengambilan air manis dan bergas.

Jantung bersambung dengan deria hidung. Jerawat besar dan menyakitkan menandakan tekanan darah tinggi. Jauhi minuman yang memberi tenaga. Kurangkan garam dalam makanan dan banyakkan pengambilan buah serta sayuran.

Deria ini bersambung terus dengan organ buah pinggang. Jerawat di bahagian telinga menandakan anda kurang minum air masak. Kurangkan pengambilan garam dan kafein.

Jika ada jerawat di bahagian dagu, ia menunjukkan ada masalah di bahagian usus kecil anda. Ia disebabkan diet makanan harian yang diambil. Jauhi makanan berunsurkan tenusu dan berminyak. Jelas bahawa anda makan secara melulu dan tidak berkhasiat. Lebihkan sayuran dan buahan dalam menu harian.

[su_label type=”info”] BACA JUGA ARTIKEL INI:[/su_label]


Gaya Anggun Neelofa Dalam Kempen Fesyen Terbaharu

Walaupun tampil dengan imej berniqab, Neelofa tidak pernah menjadikan perkara tersebut sebagai batas dalam berfesyen. Gaya dan juga stail yang ditampilkan cukup anggun untuk dijadikan contoh mereka yang berniqab.

Rekaan busana yang longgar dan minimalis dari segi perincian tetap nampak bergaya. Terbaharu, Neelofa telah berkolaborasi bersama pereka fesyen, Alia Bastaman dalam menghasilkan sebuah koleksi ALIA.B x Naelofar khusus untuk koleksi raya 2021.

CAMELIA.

Koleksi yang diberi nama The Essence of Art Nouveau ini dihasilkan khsus memberi penghormatan dalam memenuhi keperluan penggayaan yang sopan dan menutup aurat namun dalam masa yang sama boleh juga digayakan oleh mereka yang tidak berhijab. Setiap satu rekaan boleh digayakan mengikut stail masing-masing.

Sinergi gabungan stail antara Neelofa dan Alia mencipta stail yang baru, unik dan versatil bagi jenama ALIA.B dan juga sentuhan feminin nan segar bagi Naelofar. Jika dilihat pada warna yang ditampilkan dalam koleksi ini, barisan palet warna tidak terlalu terang sebaliknya lebih kepada keserasian dan keseimbangan antara warna-warna bumi yang neutral.

Dalam koleksi ini, elemen jati diri feminin seorang wanita sangat jelas kelihatan pada rekaan yang menggunakan fabrik yang dipotong sempurna tepat dengan peletakan pada tumpuan siluet wanita yang sangat penting. Pada dasarnya, wanita Art Nouveau mewakili kekuatan dan kebebasan, namun pada akhirnya berdiri dengan bangga dengan kewanitaan mereka.

Jadi siapa kata tampil sopan tidak mampu nampak anggun. Neelofa membuktikan yang wanita berniqab juga mampu tampil menarik dengan pilihan rekaan yang disesuaikan khusus untuk wanita yang mahukan gaya yang sopan, longgar dan moden.


Elak Wajah Berkedut & Nampak Awet Muda, Sapu Wajah Guna Krim Malam Homemade Ini

Selalunya kita hanya menjaga wajah pada waktu siang sebelum keluar bekerja. Pada sebelah malam wajah akan dibiarkan begitu sahaja tanpa apa-apa rawatan. Tetapi sebenarnya malam juga waktu terbaik untuk membuat rawatan wajah yang simple seperti krim malam. Ia juga boleh mengelakkan wajah kedut dan kekal awet muda.

Perkongsian dari wanita ini di laman sosial facebook, Hamidah Hassan ini boleh kita cuba untuk membuat sendiri krim malam yang sesuai dipakai untuk kulit berjeragat dan kulit tidak sekata. Malah hasilnya juga akan menyebabkan kulit wajah kemerah-merahan. Tidak payah buang duit beli kerana anda boleh membuatnya sendiri menggunakan bahan alami.

Bahan-bahan yang diperlukan juga cukup mudah untuk didapati dan cara membuatnya juga agak senang. Apa yang penting anda perlu berdisiplin dan pemakaian secara konsisten akan menyebabkan kulit menjadi flawless dan glowing.

BAHAN-BAHAN:

½ batang lobak – diparut, diperah DAN diambil airnya
6 sudu besar susu powder
1 sudu kecil air mawar
3 biji vitamin E

CARA MEMBUAT:
1.Campurkan semua ramuan hingga sebati. Letak dalam peti sejuk dan keluarkan bila diperlukan sahaja.
2.Menggunakan krim malam tidak harus menunggu pada usia yang lewat, malah boleh dijadikan amalan pemakaiannya sejak usia 20-an lagi. Pemakaiannya secara konsisten ini boleh menjadikan kulit wajah anda selalu tampak muda dan sihat. Dan juga turut memberikan kesihatan pada kulit.

INI ANTARA 24 KEBAIKAN MEMAKAI KRIM MALAM:
1.Memperbaiki kerosakan yang terjadi pada kulit wajah.

2.Melembapkan daerah tertentu pada wajah yang kering.

3.Membuat kulit menjadi lebih baik dan tekstur kulit wajah juga akan menjadi halus.

4.Meningkatkan pertumbuhan kolagen yang ada dalam kulit wajah.

5.Meningkatkan sirkulasi darah.

6.Mampu menghilangkan garis halus dan kedut yang muncul di kulit wajah.

7.Membuat kulit anjal.

8.Dapat menjaga serta merevitalisasi kulit wajah.

9.Dapat memberikan kulit wajah yang ekstra lembap.

10.Menjadikan kulit wajah lebih kenyal.

11.Meningkatkan produksi elastin pada kulit.

12.Dapat membantu dalam mempercepat proses penggantian kulit baru.

13.Dapat memberikan efek awet muda.

14.Mencerahkan kulit wajah, serta menjauhi kulit dari kekusaman.

15.Membantu menenangkan kulit wajah dari iritasi.

16.Membersihkan kotoran yang terdapat pada kulit wajah.

17.Mencegah terjadinya kerosakan jaringan kulit.

18.Dapat mengurangi perubahan warna yang terjadi pada kulit wajah.

19.Mengurangi pelbagai masalah kulit seperti jerawat dan sinar matahari.

20.Menyerap minyak yang berlebihan pada kulit wajah.

21.Mampu menyamarkan noda hitam di wajah.

22.Memastikan kulit wajah mendapatkan warna yang merata.

23.Membantu meremajakan kulit dan memberikan nutrisi untuk kulit wajah.

24.Dapat menghilangkan stres.

25.Banyak sekali manfaat dari penggunaan krim malam dan pastinya anda juga tidak mahu kelihatan tua sebelum usianya.

Sumber kredit: Keluargatilljannah.com


Mencuba Penampilan Baru Labuh Dan Syariah Compliance! Ramai Doa Erynne Erynna Kekal Istiqamah

Penampilan seseorang itu terselah dengan pelbagai aspek seperti pemakaian, kelakuan, serta lain-lain perkara yang membantu untuk menunjukkan keperibadian mereka. Apa yang lebih jelas ternampak adalah dari aspek pemakaian seseorang itu.

Penampilan baru yang dimuat naik oleh pelakon tanah air, Ernne Erynna, menunjukkan gaya yang baharu tidak seperti kebiasaannya. Ramai juga yang memuji usahanya untuk lebih sopan dan ayu.

Perkongsian terkini oleh Syazlynne Erynne Abdullah atau lebih gemar dikenali sebagai Erynne Erynna itu telah mengejutkan ramai dengan gaya terbaharunya. Dia kelihatan sopan dan gembira dengan gaya yang di bawa itu.

Erynne memuat naik pautan video yang menunjukkan dia menggayakan pakaian jaket, dipadan bersama seluar baggy dan tudung hitam yang menutupi dadanya. Gaya yang simple dan minimalis itu sangat sesuai untuknya kerana gaya ini kelihatan sesuai untuk bergerak serta sempoi.

“Just trying out for now. Slowly but surely, InsyaAllah.”

Itulah serangkap dua ayat yang ditulis olehnya pada ruangan kapsyen pautan video yang di muat naik pada laman media sosial Instagram. Manis dan sopan, dia juga kelihatan sangat merendah diri untuk memadankan gaya menutupi aurat ini.

Sokongang dari pengikutnya di media sosial sangat menggalakkan dan positif supaya dia kekal istiqamah dalam perubahan pemakaiannya. Ada juga yang kata dia kelihatan seperti gadis yang masih lagi bersekolah dan kelihatan sangat comel.

“Aw, maintain please, sumpah lawa sangat dan syariah compliance too! Don’t be afraid. You are on the right track girl! May Allah SWT bless you,

“MasyaAllah…semoga dipermudahkan segalanya dear, always doa for you,

“MasyaAllah, tabarakallah, Semoga terus istiqamah. Love you Erynne since you kid.” itulah antara komen yang di tulis pada posting yang dikongsinya.

Dia juga meluahkan rasa terharunya pada Instagram Story apabila ramai yang mulai beri kata-kata semangat dan menyokong perubahannya. Syukur katanya kerana tidak sangka ramai yang ada bersamanya ketika ini.

“Ya Allah, ramai sungguh yang mendoakan baik-baik untuk Erynne. Not only in this post but all of my post,

“Just to clarify mungkin ada yang ingat Erynne dah start pakai tudung fully through this post, but actually I was just trying out and yes dengan niat cuba dan cuba untuk sentiasa istiqamah,

“May Allah SWT bless each and every one of you dunia akhirat, amin. I am blessed and forever grateful, Alhamdulillah. Erynne sayang pada semua. Terima kasih beribu-ribu kasih.” katanya.

Erynne Erynna, 25, telah mula bergiat dalam industri seni tanah air sejak kecil lagi pada tahun 2004. Dia juga pernah memenangi anugerah pelakon kanak-kanak terbaik Festival Filem Malaysia ke-21 pada tahun 2008.

Perjalanan buat Erynne masih panjang dalam proses penghijrahannya untuk menutup aurat sepenuhnya. Namun, kami dari Hijabista mendoakan semoga Erynne tetap cekal dan istiqamah dalam perubahan ini!


Tutorial Mekap: Tampil Berbeza Buat HIjabi Berkulit Hitam Manis Berseri Bak Supermodel

Siapa kata kulit gelap tidak perlu solekan. Ia tidak benar! Mereka yang berkulit gelap jika dikenakan sedikit solekan, pasti akan menaikkan kejelitaan dan kemanisan pada wajah.  Namun, pemilihan warna harus dilakukan dengan berhati-hati agar tidak terlihat aneh.

Ayuh, Hijabista kongsikan tip solekan sesuai untuk hijabi yang berkulit gelap:

Sumber: youtube.com (Rose Kimberly)

Sebelum itu hijabi juga perlu tahu beberapa perkara penting dalam dunia solekan agar tampil mempesona dan lebih berseri penampilan.

Hal pertama yang anda wajib tahu ialah koleksi warna mekap yang anda perlu ada adalah warna-warna asas yang tidak terlalu terang. Pilihlah foundation yang tidak terlalu kontra dengan kulit anda.

Dicadangkan anda untuk gunakan foundation berbentuk cecair kerana ia dapat membantu kulit tampak lebih sekata dan lebih natural. Biarkan foundationseketika sehingga ia meresap ke dalam kulit.

Kulit gelap kebiasaannya akan kelihatan sedikit berminyak kerana pantulan pada kulit tersebut. Jadi, apa yang boleh anda buat ialah sapukan loose powdersecara sekata dan nipis. Bedak kompak adalah optional.

Untuk pemerah pipi, pilih warna seperti coral, rose, deep orange, dan sempurnakan dengan shadow berwarna peach atau coklat.

Gunakan warna pink untuk blush on pada siang hari kerana ia akan menjadikan wajah anda lebih cerah dan warna bronze atau plum pada malam hari untuk menonjolkan tekstur kulit wajah anda. Ratakan ia di sepanjang tulang pipi anda.

Untuk eyeshadow, penggunaan warna-warna natural seperti coklat, merah bata,grey, silver,bronzedan goldadalah lebih sesuai. Elak dari pilih warna yang terang dan putih kerana warna ini kontra dengan kulit anda (melainkan anda mahu menghadiri photoshoot majalah atau anda seorang model).

Jangan lupa untuk mencalitkan eyeliner dan maskara di mata dengan warna yang sesuai seperti biru gelap, hitam, atau kelabu gelap sebagai bingkai di bahagian atas juga bawah mata.

Perkara paling terakhir ialah, memakai gincu . Warna pucat adalah dilarang sama sekali kerana ia akan menghilangkan seri di wajah anda. Guna warna seperti copper, bronze, merah tua, ungu dan juga burgundy. Sapukan juga lip gloss supaya bibir anda lebih menonjol.  Adalah lebih baik jika anda padankan warna gincu dengan warna eyeshadow anda.


Jika Susah Nak Tidur Malam, Makanlah Buah Kiwi, Confirm Lena Dibuai Mimpi Indah

Buah kiwi mempunyai rasa yang menyegarkan dengan tekstur yang lembut. Di samping itu juga, buah kiwi mengandungi vitamin A, C, E dan K, asid amino, asid folik, dan antioksidan yang baik untuk kesihatan tubuh.

Kiwi adalah sumber vitamin C yang sangat baik, antioksidan larut air yang melindungi kulit daripada kerosakan berbahaya yang disebabkan oleh cahaya matahari, pencemaran dan asap. Amalan memakan buah kiwi juga membantu melambatkan penuaan dan memperbaiki tekstur kulit secara keseluruhan.

Tahukah anda bahawa buah kiwi juga sangat bagus dimakan bagi memudahkan kita tidur.  Untuk anak-anak, bagi mereka makan buah kiwi satu jam sebelum tidur. Amalkan selama dua minggu. Anda akan nampak hasilnya. Tidur anak lebih cepat. Letak sahaja kepala atas bantal, terus mengantuk hendak tidur.

Tidur anak lebih lama. Bagus untuk otak kalau anak dapat tidur lebih lama. Tidur anak lebih berkualiti. Susah anak hendak terjaga tengah malam. Malah untuk orang dewasa juga ianya turut memberikan kesan yang sama. Makan dua biji buah kiwi satu jam sebelum tidur dan anda akan nampak keberkesanannya. Cubalah!

Dalam buah kiwi, ada kandungan serotonin. Serotonin inilah yang membantu kitaran tidur menjadi lebih baik. Kiwi tinggi kandungan antioksida. Antioksidda antara yang menyumbang pada kualiti tidur anak yang lebih baik.

Ajak anak makan kiwi sekali dengan bijinya terus. Jangan buang bijinya. Banyak sangat khasiat yang ada pada buah kiwi.

ANTARA KHASIAT YANG TERKANDUNG DALAM BUAH KIWI:

Vitamin C
Vitamin E
Vitamin K
Folate
Copper
Pottasium
Magnesium
Dalam biji kiwi pulak;
Omega 3
Fiber
Antioksida

Sebagai ibu tentu kita seronok apabila dapat ajar anak makan dengan sedikit ilmu tentang nutrisi. Lagi semangat kita hendak ajak makan walau anak belum suka. Ada modal kita hendak cerita sambil makan dengan anak.

Kenalkan kiwi untuk anak yang susah hendak tidur malam. Banyakkan makan buah-buahan sebagai snek dan makanan utama apabila anak lapar. Orang dewasa juga elok amalkan buah kiwi sebagai snek.


Tak Perlu Duduk Depan Cermin Berjam-jam, Tiru 21 Helah Solekan Ini. Cepat & Pantas!

Setiap kali ingin keluar rumah, pastinya anda akan mengambil masa yang lama untuk bersiap-siap. Tetapi, hijabi kini tidak perlu lagi menghabiskan masa berjam-jam di depan cermin untuk mendapatkan solekan yang sempurna. Hanya gunakan beberapa helah yang boleh menjadikan solekan anda lebih mudah dan cepat. Berikut merupakan 21 helah solekan yang mampu mengubah hidup anda.

Penggaris mata jenis gel sememangnya mudah untuk digunakan. Tetapi anda boleh ubah penggaris mata jenis pensel kepada gel hanya dengan letakkan hujung penggaris mata anda di atas api selama satu saat. Tunggu kira-kira 15 saat untuk mencairkannya dan sapukan pada mata.

Kemungkinan pencahayaan di dalam bilik yang tidak baik boleh merosakkan solekan anda. Apabila masuk ke dalam kereta, lihat kembali solekan anda di cermin kereta sebelum pergi ke mana-mana. Cahaya di luar yang terang akan membantu anda melihat kembali solekan anda, bimbang ada mana-mana tempat yang anda mungkin terlepas pandang.

Anda hanya perlukan gam putih (Elmer berfungsi dengan baik) untuk dijadikan base coat. Kemudian, sapu sahaja sebarang warna pengilat kuku yang anda suka. Apabila anda mahu membersihkan pengilat kuku tersebut, anda boleh terus sahaja mengupasnya.

Sapu maskara anda ke arah hidung dan bukannya ke atas. Ia akan membantu menjadikan bulu mata anda lebih tebal dan akhirnya menjadikan mata anda tampak lebih besar.

Jangan sembur minyak wangi pada sebarangan tempat. Jika tidak, anda akan berbau seperti kilang minyak wangi, lama kelamaan akan habis dan tidak akan mencium bau apa-apa. Sebaliknya, semburkannya pada titik nadi.

KREDIT : Pinterest

Jangan buang solekan dalam tiub hanya kerana ia kelihatan seperti kosong. Potong tiub separuh terbuka dan kaut isinya lalu masukkan ke dalam bekas plastik. Ini adalah cara terbaik untuk menjimatkan wang.

Jika anda benar-benar mahu warna pembayang mata lebih menyerlah, gunakan helah ini. Sapukan eyeliner putih di seluruh kelopak mata. Kemudian gunakan pembayang mata kegemaran anda. Warna putih akan membantu menaikkan warna.

Lukis cat eye dengan eyeliner. Kemudian, isikan ruang yang telah anda lukis menggunakan eyeliner tersebut. Anda kini memiliki cat eye yang cukup sempurna!

Untuk mendapatkan kesan bersayap yang menjadi kegemaran, anda hanya memerlukan satu item biasa iaitu sudu. Lakarkan celak di mata seperti lakukan untuk melihat mata kucing, tekan sebelah bulat sudu dengan kelopak mata dan gerakkan sudu ke luar untuk mewujudkan kesan bersayap.

Terdapat pelbagai berus maskara yang menjadi kegemaran. Anda tidak perlu membuangnya apabila maskara sudah kehabisan cecairnya. Bersihkan dan gunakannya dengan jenis maskara yang lain.

Dengan eyeliner anda, lukis hashtag miring di sudut luar setiap mata. Sapukan pada seluruh kelopak mata anda dan anda telah pun dapat efek smoky tanpa banyak kerja.

Tidak dapat dinafikan, letak gam pada bulu mata memang rumit. Untuk jadikannya lebih mudah, letakkan gam pada klip rambut. Kemudian sapukan gam pada bulu mata. Cepat dan mudah!

Pakai lipstik kemudian letakkan tisu di bibir. Kemudian ambil berus solekan yang telah digunakan dan sapukan pada bibir. Habuk atau debu tersebut akan buat warna lipstick itu tahan lebih lama.

Jangan buang eye shadow yang sudah hancur. Sebaliknya, tukarkannya menjadi pengilat bibir. Hancurkan eye shadow menjadi serbuk. Kemudian campurkan dengan jeli petroleum untuk membuat apa-apa warna lip gloss yang anda suka.

Ia boleh menjadi sukar untuk mengetahui di mana untuk meletakkan blush atau bronzer untuk kontur. Cara mudahnya adalah menggunakan pensel eyeliner, atau juga pemegang berus make-up. Letakkan demgan lurus pada bahagian bawah cheekbone untuk mendapatkan sudut yang betul.

Gunakan lip liner (rona yang sama dengan gincu anda) untuk melukis “X” pada bibir atas. Sapukan lipstik, menggunakan “X” sebagai panduan. Anda akan mempunyai pout yang cukup sempurna.

Lupakan teknik mengenakan concealer secara dotted. Sebaliknya, gunakan ia dalam bentuk segitiga, dengan asas pada garis bulu mata dan hujung di bahagian bawah pipi. Ini akan menyembunyikan kemerahan di bawah mata, dan mencerahkan seluruh wajah.

Selepas menggunakan gincu, letakkan jari anda di dalam mulut. Tutup bibir di sekitar jari, kemudian tarik jari anda keluar. Gincu yang berlebihan akan melekat pada jari anda dan bukan pada gigi.

Jangan buang maskara yang sudah kering. Sebaliknya, tambah beberapa titis solution kanta lekap. Ini akan menjadikan ia lembap dan ia akan berfungsi seperti baru dibeli.

Gunakan pengering rambut untuk memanaskan alat bulu mata bulu mata. Biarkan sejuk sedikit, kemudian gunakan seperti biasa. Haba yang ada pada curler akan buat bulu mata anda lentik secara automatik.

Gunakan perapi syampu sebelum tidur. Ketika tidur, perapi syampu akan meresap ke dalam rambut. Apabila anda bangun, anda akan dapat rasakan yang rambut anda kini lebih tebal dan terbentuk.

SUMBER: LIFEHACK


Tak Pernah Ponteng Kelas, Irdina Shariman Raih CGPA 4.0 & Tempat Pertama Di Virginia Tech

“Berlengah-lengah tiada dalam kamus hidup saya”

Begitulah pegangan hidup yang dikongsi oleh Irdina Shariman, penerima biasiswa Yayasan Tenaga Nasional yang konsisten mencapai purata mata gred kumulatif (CGPA) 4.0 sewaktu dalam pengajian Sarjana Muda Sains dalam Kejuruteraan Elektrik di Virginia Tech (VT) di Amerika Syarikat dari 2018 hingga 2021.

Pencapaian itu membuatkannya mengungguli kursus pengajian itu bagi beberapa tahun berturut-turut kerana dia menduduki tempat pertama mengatasi hampir 10,000 pelajar lain.

Walaupun ada awalnya takut dengan sistem pendidikan tinggi di negara asing serta kekurangan perwakilan wanita dalam kursus pengajiannya, namun itu tidak pernah menghalangnya untuk terus berusaha keras mencapai kejayaan dalam hidup.

Ia juga menyaksikan pelajar berusia 24 tahun itu menerima pingat Phi Kappa Phi untuk Kolej Kejuruteraan yang mana anugerah tersebut dianugerahkan kepada graduan senior dengan kedudukan akademik tertinggi.

Mengimbas kembali perjalanannya setelah menamatkan pengajian pada Disember tahun lalu, Irdina menjelaskan bahawa sikap tabah dan percaya pada dirinya sendiri telah membantunya mengatasi ketakutannya untuk terus mencuba dan melakukan kesilapan.

“Hayati proses pembelajaran, itulah yang paling penting. Sentiasa tetapkan niat anda dengan betul dan terjemahkannya ke dalam tindakan,” tambahnya lagi.

Setelah pulang ke Malaysia, Irdina yang berasal dari Subang Jaya, Selangor kini sedang menunggu penempatan pekerjaan di Tenaga Nasional Berhad.

“Saya teruja untuk meneruskan kerjaya saya dalam kejuruteraan kuasa dan menyumbang keringat kepada peralihan tenaga negara ke arah sumber elektrik yang lebih mampan,” katanya.

Tidak lokek berkongsi ilmu,Irdina juga ada menitipkan pesanan kepada mereka yang bercita-cita tinggi untuk berjaya dalam bidang yang mereka ceburi.

“Percaya pada kebolehan anda. Setiap orang mempunyai kekuatan dan langkah mereka sendiri dalam hidup. Ingatlah bahawa sifat manusia untuk berdaya saing dan bahagian paling penting dalam bersaing adalah bukan untuk bersaing dengan orang lain, tetapi diri sendiri,” luahnya.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Wanita Alami Senggugut Sampai Berguling-Guling Wajib Risau, Sebabnya Salah Satu Tanda Hidap Endometriosis

Normal bagi seorang wanita itu jika mengalami sakit perut disebakan senggugut setiap kali datang bulan. Ada yang terpaksa mengambil cuti kerana kesakitan yang sukar untuk diluahkan dengan kata-kata. Kalau boleh memang mahu berehat saja di rumah tanpa gangguan sesiapa. Tapi jangan sesekali pandang ringan kerana sengugut ini juga salah satu simptom kepada endometriosis. Perkongsian doktor ini di laman sosial memberitahu tentang penyakit ini yang bukan kanser tetapi paling kerap dihidapi kaum wanita selain fibroid.

Saya pernah jumpa pesakit yang setiap bulan mesti akan ponteng kerja sehari dua. WAJIB. Sebab setiap kali datang haid, dia akan mengalami sakit senggugut yang kuat sangat sampai termuntah – muntah dan nak berjalan pun tak boleh. Dahsyat kan ? Tapi yang paling dahsyat, dah sekian lama baharu lah dia jumpa doktor. Sebabnya ? Semua orang cakap itu normal. Dan topik haid ni masih ‘taboo’ dalam kalangan sebilangan besar rakyat Malaysia.

Hari ini saya nak menulis mengenai penyakit wanita yang bukan kanser tapi antara paling kerap dihidapi wanita selain fibroid, iaitu ENDOMETRIOSIS. 70 – 80% wanita yang menghidap endometriosis biasanya mempunyai simptom senggugut. Nampak tak betapa ‘biasa’ nya masalah ini ?

Untuk memahami bagaimana endometriosis boleh terjadi, perlu difahami dulu anatomi rahim wanita. Rahim wanita terdiri daripada 3 lapisan. Lapisan paling dalam ialah endometrium. Lapisan tengah myometrium manakala lapisan luar ialah perimetrium. (Rujuk gambar pertama).

Lapisan endometrium yang berada paling dalam akan menebal setiap bulan di bawah pengaruh hormon estrogen sebagai persediaan untuk mengandung. Jika tiada persenyawaan berlaku, lapisan ini akan menipis semula dan gugur dalam bentuk darah haid setiap bulan.

Endometriosis berlaku apabila terdapat tisu endometrium yang sepatutnya berada di dalam rahim, menempel dan tertanam di bahagian luar rahim seperti di tiub, ovari, usus, pundi kencing dan dinding abdomen. (Rujuk gambar 2)

Jadi sebagaimana lapisan endometrium dalam rahim, tisu – tisu di luar rahim ini juga bertindak balas terhadap hormon secara serupa. Jadi, pendarahan haid bulanan yang berlaku di dalam rahim, berlaku juga DI LUAR RAHIM. Ini menyebabkan proses keradangan berlaku. Selain itu, keradangan ini juga menyebabkan berlakunya lekatan antara struktur – struktur organ di sekeliling tisu – tisu ini. Dan dalam sesetengah kes juga, berlaku pembentukan ‘chocolate cyst’ atau nama lainnya endometrioma. (Rujuk gambar 3).

Penyakit ini berlaku pada wanita dalam lingkungan usia selepas akil baligh sehingga menopause dan paling tinggi pada usia sekitar 30 – 45 tahun. Dianggarkan sekitar 10% wanita menghidap masalah ini [1], tetapi ia susah untuk dipastikan kerana pembedahan diperlukan untuk mendiagnosa penyakit ini secara pasti 100%. Kebiasaannya, doktor hanya membuat diagnosa berdasarkan simptom dan pemeriksaan klinikal, melainkan jika ada keperluan untuk pembedahan.

Sebab kenapa endometriosis terjadi sebenarnya tidak diketahui. Terdapat beberapa teori berkenaan punca ia terjadi tetapi yang paling popular ialah ia berpunca daripada aliran darah haid secara ‘backflow’ atau terbalik. Menurut teori ini, apabila berlaku pendarahan haid, sebilangan kecil akan keluar terbalik ke atas, melalui tiub ke ovari lalu melimpah ke bahagian dalam abdomen bersama – sama tisu endometrium [2]. Teori ini turut disokong oleh penemuan bahawa endometriosis kerap berlaku kepada perempuan yang mengalami organ wanita tidak normal yang menyebabkan aliran darah haid tersumbat [3]. (Rujuk gambar 4)

Secara umumnya, wanita yang mempunyai faktor risiko ini lebih cenderung untuk mendapat endometriosis :
1) lewat mendapatkan zuriat
2) kitar haid yang pendek, kurang 27 hari
3) keluar darah haid berpanjangan, lebih 7 hari

Antara masalah/simptom yang dihidapi wanita yang mungkin disebabkan oleh endometriosis ialah :
1) Senggugut, 70 – 80%
2) Sakit perut kronik, tidak mengira haid, 30 – 50%
3) Sukar mendapat zuriat, 20 – 40%
4) Sakit semasa melakukan hubungan seksual, 25 – 40%
5) Ketidakaturan kitaran haid, ~16%
6) Sakit semasa kencing, terutama ketika haid, 1 – 2%
7) Sakit atau berdarah semasa buang air besar, terutama ketika haid, 1 – 2%
8 ) Batuk berdarah disertai kesukaran bernafas, semasa haid – SANGAT -SANGAT JARANG, berlaku apabila tisu endometrium menempel di paru – paru

Kesukaran mendapat zuriat disebabkan endometriosis adalah pada sekitar 20 – 40% [4]. Ia disebabkan lekatan yang berlaku akibat dari keradangan yang disebabkan tisu – tisu endometrium di luar rahim. Lekatan ini menyebabkan kerosakan struktur terutama kepada tiub. Ini menyebabkan proses persenyawaan sukar berlaku.

Secara umumnya, rawatan akan dimulakan dengan merawat simptom dahulu seperti pemberian ubat tahan sakit dan hormon untuk mengurangkan simptom.

Jika terdapat keperluan, pembedahan akan ditawarkan kepada pesakit khusunya untuk pesakit yang :
1) sukar mendapat zuriat
2) mempunyai chocolate cyst yang besar
3) tidak respons kepada rawatan menggunakan ubat

Nasihat saya :
1) Jangan malu untuk bercakap mengenai haid anda. Wanita perlu prihatin dengan haid sendiri dan berkongsi dengan ahli keluarga serta doktor jika terdapat masalah
2) Kesakitan senggugut BUKAN SUATU YANG NORMAL terutamanya jika ia mengganggu anda melakukan aktiviti harian dan bersosial
3) Para lelaki (ayah, abang dan suami) perlu bersama – sama memberi sokongan untuk memperkasakan wanita. Jangan ejek atau perkecilkan anak, adik, kakak atau isteri anda jika mereka mengalami masalah senggugut.


Asyik Dengan Gajet, Ini Tanda Anda Gunakannya Terlalu Lama Hingga Beri Kesan Pada Mata

Pada masa kini, ramai di antara kita yang mengalami ketagihan penggunaan gajet terutamanya telefon pintar sehingga kurang melakukan aktiviti luar. Akibatnya, kita menjadi kurang cergas sehingga mata kita juga turut menerima tempiasnya.

Apakah kesannya kepada mata kita jika menggunakan gajet terlalu lama? Jom kita lihat kesannya.

Bagaimana mahu mengelakkannya daripada terjadi? Anda semestinya haruslah mengawal penggunaan gajet tersebut. Jangan terlalu obses dengannya dan ambil masa untuk rehat jika anda sayangi mata anda!

sumber: @cactuscaremy


Minda Rasa Tenang Bila Dekorasi Rumah Lebih Tersusun Macam Hotel! Inilah Tip & Caranya!

Rumah ialah sebuah tempat untuk kita berehat setelah seharian penat bekerja. Memiliki rumah yang aman, tenang, dan sentiasa mempunyai rasa ‘warm’, membuatkan kita selesa. Apa kata, kali ini anda cuba meluangkan masa dengan menambah-baik dekorasi dalam rumah untuk menceriakan lagi suasana!

Jangan risau jika anda buntu untuk menghiasnya. Ikuti langkah dan tip bernas ini untuk menghias kediaman agar tidak terlalu serabut atau melebih-lebih.

1. Jangan bazirkan duit untuk membeli perabot baru! Jadi lebih kreatif dengan menggunakan semula perabot lama. Ada kalanya, hanya dengan sedikit sentuhan pada perabot lama dapat mengubah wajah perabot sedia ada, bagaikan perabot baru. Misalnya menukar warna atau menyapu varnis pada perabot kayu. Jika buntu idea, rujuk pada carian di Youtube atau sebagainya, pasti membantu!

2. Jika anda seorang yang sukakan ketenangan dan sesuatu yang ringkas, apa kata anda memilih pilihan warna pastel. Bukan sahaja mampu menaikkan seri rumah, malah warna pastel juga boleh menjadikan rung kediaman anda lebih besar dan juga kelihatan mewah. Ronanya juga lembut dan menenangkan.

3. Elakkan menghiasi kediaman dalam rona yang terlalu gelap terutamanya pada ruang yang kecil kerana ia akan menyebabkan ruang nampak semakin kecil.

4. Usah dilupakan juga pada gubahan bunga. Walauypun ia hanyalah sekadar jambangan bunga, tetapi ia memberikan sentuhan lembut pada tata gaya dekorasi. Gunakan bunga segar jika mahu. Malah, bauan dari bunga juga menjadikan tubuh lebih selesa.

5.  Lakukan revamp dekorasi rumah dengan menukar kedudukan perabot. Ini adalah cara paling mudah dan cepat menghidupkan wajah kediaman.

6. Kebersihan adalah perkara penting. Tiada guna anda menghias kediaman dengan perabot yang cantik dan mewah jika setiap sudut berhabuk juga lantai tidak di mop dengan bersih.

7. Hidupkan suasana romantik ala di spa dengan memasangkan lilin beraroma untuk membangkitkan mood yang segar.

8. Usah lupa pada soal pencahayaan. Ia adalah elemen penting menghidupkan dekorasi. Cari dan kaji dahulu ruang dalam kediaman anda dan pastikan susun-atur perabot tidak menutupi ruang pencahayaan.

9. Sediakan set pinggan mangkuk dalam rona yang sama atau senada kala menjamu tetamu. Ia akan menjadikan meja makan sebuah simbol kreatif anda! Pilih set pinggan mangkuk yang bercorak untuk menghidupkan suasana yang meriah dan mahal.

10. Jika boleh usah letakkan barang perhiasan rumah seperti pasu kaca, bingkai gambar di tempat yang mudah dicapai kanak-kanak kecil.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Elak Jangkitan Selsema Ketika Musim Hujan, Pakar Syorkan 6 Vitamin Ini

Bersedia untuk musim selesema 2022? Anda sedang menuju ke masa yang paling indah sepanjang tahun iaitu musim percutian, tetapi jangan lupa anda juga memasuki musim selesema.

Perubahan cuaca yang tidak menentu ini, kebanyakan daripada kita lebih berminat untuk kekal sihat berbanding sebelum ini. Ini bermakna mengambil langkah pencegahan semasa musim selesema. Anda mungkin bertujuan untuk mendapatkan tidur yang lena atau mencuci tangan dengan lebih kerap. Mungkin juga ada yang merancang untuk mendapatkan suntikan selesema dan sedang mencari vitamin terbaik untuk musim selesema. Berikut adalah vitamin dan nutrien terbaik untuk meningkatkan sistem imun anda.

Pakar kesihatan telah meramalkan bahawa musim selesema 2022 ini mungkin bermula awal tahun ini. Ini bermakna sejurus bulan Oktober, kemungkinan anda menghidap influenza mungkin meningkat. Di mana kemuncak musim selesema biasanya sekitar Disember.

Secara umumnya, makan pelbagai jenis makanan keseluruhan dengan banyak hasil seharusnya membantu anda mengekalkan kesihatan dengan memberikan badan anda nutrien yang diperlukan. Jika anda ingin melangkah lebih jauh, anda boleh mencari cara untuk memasukkan lebih banyak vitamin terbaik untuk musim selesema ke dalam hidup anda.

Vitamin C

Vitamin C boleh membantu meningkatkan sistem imun anda. Apabila kurang menggunakannya, anda mempunyai risiko yang lebih tinggi untuk penyakit dan jangkitan. Wanita harus menyasarkan untuk mendapatkan kira-kira 75 miligram sehari, manakala lelaki harus mendapat kira-kira 90 mg vitamin ini. Itu agak mudah kerana anda boleh juga makan salah satu makanan dalam senarai di bawah:

Badan anda menggunakan vitamin ini untuk membuat sel darah merah dan putih, yang menyokong keupayaan untuk menangkis penyakit. Jika anda sedang mencari vitamin terbaik untuk musim selesema, pasti perlu menambah vitamin ini. Anda boleh mendapatkannya daripada:

Vitamin E

Kajian menunjukkan bahawa vitamin E boleh meningkatkan sistem imun anda dan mengecilkan risiko jangkitan, menjadikannya peranan penting semasa musim selesema 2022 dan seterusnya. Anda boleh mendapatkan vitamin ini daripada:

Vitamin D

Ini adalah satu lagi vitamin penggalak sistem imun yang tidak mendapat banyak pujian tetapi membuat perbezaan yang besar. Terlalu sedikit vitamin D meningkatkan risiko anda untuk dijangkiti, sambil membantu sistem imun berfungsi dengan baik.

Masalahnya ialah beberapa sumber vitamin D tidak dianggap sedap secara meluas seperti hati lembu, minyak hati ikan kod, sardin. Anda boleh mendapatkannya secara semula jadi melalui pilihan yang lebih menyelerakan seperti salmon dan tuna. Jika anda sedang mencari cara untuk mendapatkan lebih banyak vitamin ini tanpa beralih kepada makanan tambahan, perhatikan kedai runcit. Anda boleh mendapatkan susu dan jus yang diperkaya dengan vitamin D.

Polifenol

Jangan hentikan pencarian anda untuk vitamin terbaik untuk musim selesema pada vitamin sahaja. Sesetengah nutrien boleh membantu anda mengekalkan kesihatan anda. Ambil polifenol sebagai contoh, sebatian ini datang daripada tumbuhan dan membantu mengawal sistem imun anda, pada asasnya memudahkan badan mengambil langkah yang betul untuk melawan jangkitan. Nasib baik, kebanyakan buah-buahan dan sayur-sayuran mengandungi polifenol. Diet yang penuh dengan hasil harus memberi tubuh anda banyak nutrien ini.

Beta karotena

Satu lagi kuasa berasaskan tumbuhan untuk musim selesema 2022, beta-karotena memberikan warna merah dan oren kepada tumbuhan. Ia juga meningkatkan sistem imun. Untuk mendapatkan lebih banyak makanan dalam diet, cari hasil berwarna cerah seperti ubi keledek, lobak merah, tomato dan mangga.

Anda harus terus mengambil banyak vitamin yang disenaraikan di atas, yang merupakan yang terbaik untuk musim selesema, tetapi jangan berhenti di situ. Malah, beberapa nutrien yang mungkin anda jangkakan untuk lihat dalam senarai sebelumnya sebenarnya berfungsi dengan baik apabila anda sudah sakit.

Apabila anda sakit, adalah lebih penting untuk mengambil diet yang sihat dan lengkap. Ini membantu untuk memberikan tubuh anda nutrien yang diperlukan untuk melawan penyakit. Selain itu, terdapat dua nutrien yang boleh membantu anda bangkit semula dengan lebih cepat:

Zink: Badan anda memerlukan nutrien ini dengan kerap, tetapi ia boleh membantu terutamanya apabila anda sudah melawan jangkitan. Anda boleh mendapatkan lozenges zink untuk memberikan rangsangan tambahan untuk kembali sihat dengan lebih cepat.

Vitamin C: Beberapa vitamin terbaik untuk musim selesema berfungsi untuk mencegah penyakit tetapi boleh melakukan tugas berganda dengan melawan jangkitan aktif juga. Vitamin C adalah contoh utama. Walaupun kebanyakan orang memerlukan 100 mg atau kurang vitamin C setiap hari apabila mereka sihat, dos vitamin C yang besar boleh membantu memendekkan tempoh penyakit anda. Seperti zink, anda mungkin ingin mencari suplemen untuk ditambah apabila sakit. Hanya pastikan anda tidak mengambil 2,000 mg sehari atau anda mungkin menghadapi beberapa kesan sampingan yang tidak diingini.

Jika anda sudah pun makan diet berasaskan makanan yang berkhasiat dengan banyak buah-buahan dan sayur-sayuran yang berwarna-warni, anda mungkin sudah mendapat kebanyakan nutrien dalam senarai ini. Jika diet anda bukanlah yang pakar perubatan akan mengklasifikasikan sebagai seimbang, namun, menambahkan vitamin pada rutin harian anda boleh membantu melalui musim selesema 2022 dengan risiko yang lebih rendah untuk jatuh sakit.

Secara khusus, anda perlu mendapatkan nasihat doctor, bagi membantu anda meneroka kemungkinan kekurangan nutrien melalui diagnostik seperti ujian darah. Berbekalkan maklumat itu, anda akan lebih mampu membuat pilihan untuk membantu diri anda kekal sihat, sama ada mengubah suai diet, mengambil vitamin atau kedua-duanya.


Tip Pilih Bedak Asas Supaya Tak Nampak ‘Kelabu’ Pada Kulit Wajah, Barulah Mekap Nampak Natural

Ramai wanita menggunakan bedak asas dalam solekan harian. Walau bagaimanapun berapa ramai wanita yang tahu secara tepat kod ton atau jenis bedak asas yang sesuai dengan kulit wajah?

Dalam hal ini, sangat penting untuk mengetahui jenis bedak asas yang sesuai bagi membolehkan sapuan tepat dilakukan pada wajah. Dalam masa yang sama juga ia dapat mengelakkan penampilan kelihatan janggal, kulit wajah nampak kelabu, terlalu gelap atau terlalu cerah.

LIMA TIP PEMILIHAN BEDAK ASAS MENGIKUT WARNA KULIT

Pernah atau tidak anda pakai bedak asas (foundation) tapi nampak kelabu? Sesetengah orang kita lihat mekap sangat tebal. Mesti kita tertanya-tanya kenapa bukan? Jenis kulit dan warna dasar kulit setiap orang berbeza-beza, sebab itu setiap orang memerlukan jenis dan warna bedak asas yang berbeza.

Masalah ini perlu dikhuatiri, kerana jika anda salah memilih jenis dan warna bedak asas, warna kulit wajah anda akan nampak tidak rata, parut hitam tidak tertutup sempurna, atau ia akan membuatkan kulit wajah nampak kusam dan akan naik jerawat.

Oleh itu, kenal terlebih dahulu jenis kulit anda, adakah normal, kering, atau berminyak. Kemudian perhatikan warna dasar kulit wajah anda. Mengetahui jenis kulit dan warna dasar kulit wajah dengan baik akan memudahkan anda untuk memilih bedak asas yang tepat.

Berikut dikongsikan LIMA tip pemilihan bedak asas mengikut jenis kulit anda.

KENAL JENIS KULIT

Tip pemilihan bedak asas yang pertama adalah anda perlu kenali jenis kulit anda. Setiap orang memiliki masalah kulit tersendiri. Ada yang kulitnya kering, berminyak, normal, dan ada juga yang jenis kombinasi seperti normal cenderung kering atau normal cenderung berminyak. Kebiasaannya bedak asas sudah tersedia khusus untuk jenis kulit anda. Ada bedak asas yang khas untuk kulit berminyak dan ada bedak asas yang khas untuk kulit berjerawat. Hal ini akan lebih memudahkan anda dalam memilih bedak asas yang paling tepat dan sesuai.

PILIH TEKSTUR BEDAK ASAS

Perhatikan juga tekstur bedak asas. Tekstur bedak asas ada yang padat, cair, gel, krim dan serbuk (powder). Tekstur berbeza, fungsinya pun berbeza juga. Berikut adalah jenis dari fungsi-fungsi bedak asas tersebut:

Bedak asas padat
Sangat sesuai digunakan untuk kulit berminyak.

Bedak asas jenis cair
Sesuai untuk kulit kering kerana memberi kesan melembabkan. Walau bagaimanapun bedak asas jenis cair juga sesuai untuk kulit normal dan normal cenderung kering ataupun berminyak. Hal ini kerana formulasinya sangat ringan jika dibandingkan bedak asas tekstur lain.

Bedak asas jenis gel
Sesuai untuk kulit kering dan normal cenderung kering, kerana teksturnya agak seakan sama dengan bedak asas cair. Bedak asas jenis ini sesuai digunakan untuk kulit berjerawat.

Bedak asas jenis krim
Bentuknya sama seperti bedak asas jenis padat, hanya testurnya lebih ‘creamy’ dan lembut. Tetapi ada juga yang bentuknya sama seperti krim. Tekstur bedak asas jenis krim ini sesuai untuk segala jenis kulit, hanya kebiasaannya digunakan oleh mereka yang telah mengalami tanda-tanda penuaan. Ia kerana bedak asas jenis krim sangat bagus untuk menutupi parut hitam.

Bedak asas jenis serbuk (foundation powder)
Agak sama seakan dengan bedak serbuk, kemampuannya melitupi lebih baik daripada bedak serbuk biasa. Tekstur bedak asas jenis ini sesuai untuk mereka yang memiliki kulit jenis berminyak.

KENALI WARNA DASAR KULIT

Langkah seterusnya dengan mengetahui warna dasar kulit anda, kerana ia akan mempengaruhi warna foundation yang paling sesuai untuk anda. Warna dasar tidak ditentukan melalui warna kulit yang terlihat, seperti lebih terang atau lebih gelap, melainkan dikategorikan menjadi tiga dengan warna pembuluh darah sebagai pembandingnya, iaitu: cool, warm, dan neutral.

Warna dasar kulit cool untuk mereka yang pembuluh darah berwarna biru. Warna dasar kulit warm untuk mereka yang pembuluh darah berwarna hijau. Warna dasar kulit neutral untuk mereka yang pembuluh darah yang tidak terlalu berwarna biru mahupun hijau. Biasanya, jika terdedah sinaran matahari, kulit wajah pemilik warna dasar kulit cool akan terlihat merah muda. Dan untuk pemilik warna dasar kulit warm, warna kulitnya akan terlihat bronze.

PILIH WARNA YANG SEAKAN SAMA

Setelah mengenali warna dasar kulit anda, adakah cool, neutral, atau warm, langkah tip pemilihan bedak asas seterusnya adalah dengan memilih bedak asas dengan warna yang seakan sama atau hampir sama dengan warna dasar kulit anda. Janganlah memilih bedak asas yang warnanya satu tingkat lebih gelap atau lebih cerah dari warna dasar kulit anda, apalagi jika warnanya jauh lebih gelap atau terang. Kerana, jika anda memilih bedak asas yang warnanya jauh dengan warna dasar kulit, ia akan terlihat berbeza dengan bahagian kulit anda yang lain seperti leher dan tangan.

Berdasarkan gambar di atas, jika warna dasar kulit anda cool atau cenderung pucat, maka pilihan warna foundation yang sesuai adalah yang memiliki shade warna pink hingga merah. Jika warna dasar kulit anda neutral, maka pilihan warna bedak asas yang sesuai adalah yang memiliki shade warna coklat natural, pilihan ini sesuai juga untuk kulit sawo matang. Jika warna dasar kulit anda warm, maka pilihan warna bedak asas yang sesuai adalah yang memiliki shade warna kuning hingga coklat muda, pilihan ini sesuai juga untuk kulit gelap.

SAPU PADA KULIT WAJAH

Sering kali jika anda berkunjung ke kaunter mekap di pusat membeli belah ataupun di kedai kosmetik, anda akan diberikan ‘tester foundation’ pada tangan anda. Hal ini kurang berkesan, kerana warna kulit tangan berbeza dengan warna kulit wajah. Cara yang terbaik ialah cubalah bedak asas secara langsung pada kulit wajah anda.

Apa yang perlu dilakukan ialah sebelum mencuba sesuatu bedak asas ialah dengan menanggalkan/mencuci sedikit mekap di sekitar pipi atau dagu. Setelah itu, sapukan bedak asas secukupnya pada pipi atau dagu yang telah bersih daripada mekap. Anda juga boleh bertanya kepada shop keeper atau lebih baik lagi bertanya pada beauty advisor di sana jika ada. Mereka dapat membantu anda memilih warna bedak asas yang paling tepat dan sesuai dengan warna dasar kulit anda.

HIJABISTA: Gunakan penyamar noda (concealer) terlebih dulu terutama untuk kesan parut, kesan jerawat atau bintik hitam, selepas itu barulah sapu bedak asas supaya seimbang. Sapuan bedak asas yang betul ialah dengan cara ke atas atau menarik ke arah luar kiri dan kanan dan bukan menarik ke bawah bagi mengekalkan awet muda.


Barangan Peribadi Yang Ada Kesan Negatif Tanpa Hijabis Sedar, No 10 Harus Berhati-hati!

10 barangan ini paling dekat dengan hijabis, malahan menjadi barangan peribadi yang wajib ada. Namun hijabis harus lebih berhati-hati dengan 10 barang ini ada kesan negatif yang mungkin kita tidak sedar.

Dalam satu kajian 2008 University of Florida pemain bola sepak, mereka yang berkongsi sabun lebih cenderung mempunyai jangkitan berulang Methicillin-resistant Staphylococcus aureus (MRSA), pelindungan antibiotik untuk jangkitan Staph. Ia mungkin kerana sabun jenis ini biasanya tidak kering sepanjang penggunaan, terutamanya pada bahagian bawah, yang membawa kepada pengumpulan bakteria, kulat dan yis yang boleh dipindahkan dari seorang ke seorang.

Deodaran dicipta untuk mencegah bau badan yang berpunca daripada bakteria. Ini bermakna ia mengandungi ciri-ciri antimikrob. Deodoran anda hanya berfungsi untuk memperlahankan penghasilan peluh dan bukannya membunuh bakteria, jadi bakteria tersebut masih berkemungkinan akan melekat pada roll atau stick deodoran. Pertama, berkongsi deodoran boleh memindahkan bakteria kepada orang lain dan kalaupun anda terlepas daripada perkara tersebut, sisa bulu bawah lengan dan sel kulit anda masih melekat di situ. Bukankah sangat menggelikan?

Selain berisiko untuk mendapat jangkitan kutu, kuman yang terlekat pada rambut ketika anda baring di bantal atau kusyen juga boleh berpindah.

Kes kajian terdahulu menunjukkan pisau cukur berpotensi untuk memindahkan jangkitan hepatitis B, C, malah HIV, dan tentunya juga jangkitan bakteria dan kulat.

Berkongsi tuala kotor boleh menyebarkan jangkitan penyakit mata (pink eye) kepada gonorea terutama tuala yang basah atau lembap.

Tahukah anda, ketika anda memberus gigi, tahap bakteria dalam darah anda akan meningkat untuk sementara waktu. Tambahan pula, ia boleh menyebarkan jangkitan darah yang terlekat pada berus gigi termasuklah jangkitan HIV.

Jangkitan kulat kuku, bakteria, yis ,virus dan Hepatitis C juga boleh berpunca daripda perkongsian alatan ini.

Kalau tak nak bibir anda dijangkiti penyakit seperti virus herpes simplex yang menyebabkan kulit bibir kering dan berpecah-pecah serta selsema, elakkan dari berkongsi gincu bibir. Boleh kata ramai juga wanita yang tak kisah berkongsi lipstik dengan sahabat karib sedangkan banyak bakteria yang terkumpul pada bibir.

Bayangkan bakteria yang terkumpul di dalam berus solekan, tak akan anda mahu kongsi? Senang kata, kalau sahabat anda mempunyai masalah kulit berjerawat, kebarangkalian anda akan mempunyai masalah yang sama juga tinggi.

Penggunaan earphone terlampau lama juga boleh mengumpul dan menyimpan bakteria di situ. Jadi hati-hati dan fikir semula untuk meminjam earphone orang lain jika tidak mahu terkena jangkitan pada telinga. Menggunakan headphone terlalu lama mungkin akan menyebabkan blackhead dalam telinga.

Blackhead boleh terhasil kesan daripada penghasilan minyak daripada kelenjar sebaceous yang juga ada dalam telinga.

Headphone yang kotor dan tidak bersih boleh menjadi punca kepada penghasilan blackhead ini.


3 Hari Je Kulit Berjerawat Terus Licin, Wanita Ini Kongsi Rahsianya Hanya Guna Sagatan Lemon & Halia

Dalam perkongsian kali ini dia memberitahu rahsia untuk menghilangkan jerawat atau ruam hanya dalam masa 3 hari. Menurutnya dulu kulit tidak licin dan agak gelap sedikit.

Jadi dia menggunakan rahsia ini sebagai rutin harian atau mingguan dan hasilnya jerawat hilang dan kulit juga menjadi licin. Menurutnya dia melakukan rawatan ini setiap hari pada waktu pagi sepanjang 3 hari.

Jika masalah jerawat lebih teruk perlu lakukan lima hari berturut-turut. Jika tidak percaya dengan cara rawatannya, boleh cuba dulu dan kemudian barulah rasakannya sendiri.

Cik oya bagi satu RAHSIA untuk hilangkan jerawat atau ruam dalam masa 3 HARI.

Suka kan.

Dulu, kulit cik oya tidak licin dan gelap sedikit. Jadikan rahsia ini sebagai rutin harian atau mingguan. Mesti kulit kau orang licin.

Semua orang mampu, kan kan kan.

Untuk sepanjang rawatan 3 hari, cik oya lakukan setiap hari sebelah pagi sepanjang 3 hari. Jika masalah kau orang teruk sedikit dari cik oya. Lakukan sahaja 5 hari berturut-turut.

In shaa Allah akan membantu.
Jangan percaya tau, buat dahulu baru rasa.

Cik oya
BANGKIT WANITA BANGKIT

I bahan bahan wap muka.

Sagat halia Kemudian campurkan dengan putih telur.

Siap. Lumur pada muka dan diamkan selama 15minit atau 20 Minit. Sedikit panas di muka. Jika kurang tahan boleh bilas awal.

Bilas dan biarkan kering.

Ini yang tertekan.

Tolong la Jangan pakai foundation tebal tebal. Macam hantu

Lakukan ini selepas wap muka

Selepas Itu sapu ais untuk menutup kembali Liang roma.

Tadaaaa.

Mudah sahaja. Rajin atau Malas je.


Ketahui 3 Jenis ‘Kapas Wajah’ Dan Fungsinya! Jangan Sampai Tersalah Guna Sis

Kapas merupakan alat pembersih wajah yang amat diperlukan oleh kaum hawa. Tapi pernah tak anda terfikir, kenapa kapas muka didatangkan dalam pelbagai jenis bentuk?

Terdapat kapas muka yang berbentuk bulat, ada juga kapas muka yang berbentuk petak. Malah, setiap jenis ka0as muka mempunyai fungsinya yang tersendiri.

Jadi sebelum menggunakan kapas muka, apa kata anda cari tahu dahulu apa fungsinya, agar sesuai dengan cara penggunaanya. Jangan sampai tersalah guna sis!

Kapas ini adalah kapas yang paling umum serta sering digunakan dan mudah untuk anda dapatkan. Kapas berbentuk empat segi memiliki tekstur yang lebih tebal berbanding dari kapas yang lain.

Permukaannya juga lebih lebar dan lebih mudah menyerap sebarang cecair. Ini bertujuan memudahkan anda ketika mengaplikasikan skincare contohnya seperti toner atau sebarang produk pembersihan wajah (cleansing product).

Selain itu, kapas ini lebih mudah membuat produk tersapu merata dengan lebih cepat. Kapas berbentuk empat segi ini juga sering digunakan untuk membersihkan wajah dari solekan, hingga ke kuku untuk tujuan pedicure dan manicure!

Kapas ini memiliki tekstur yang lebih lembut dan nipis berbanding kapas empat segi. Oleh itu ianya amat sesuai digunakan terutamanya bagi hijabi yang mempunyai masalah kulit sensitif atau yang sedang ditumbuhi jerawat melata di wajah.

Kapas jenis ini memiliki tekstur yang sedikit kasar pada permukaannya. Namun, ini berkait rapat dengan fungsinya sebagai eksfoliator kulit yang akan membantu menghapuskan kotoran dan sel kulit mati pada wajah anda.

Berbeza dengan kapas biasa, peeling pads ini tidak dianjurkan untuk selalu di pakai setiap hari. Jika terlalu sering digunakan peeling pads akan membuatkan kukit wajah anda menjadi rengsa. Justeru, Hijabista menyarankan agar hijabi memakainya 1-2 kali sahaja dalam seminggu.


Mahu Diet Intermittent Fasting, Baik Puasa Sunat Bulan Rejab. Banyak Syafaatnya!

Rejab bermaksud membesarkan atau mengagungkan. Selain itu, ia dinamakan bulan Rejab kerana mereka mengagungkan bulan ini ketika zaman al-Jahiliyyah dengan meninggalkan peperangan padanya.

Apabila masuk bulan Rejab, Nabi SAW berdoa:

Yang bermaksud, Wahai Tuhan kami, berkatilah kami dalam bulan Rejab dan bulan Sya‘ban serta kami memohon dapat sampai ke bulan Ramadhan

Perkataan jama’ bagi Rejab adalah Arjab (أرجاب) dan jika digabungkan Rejab dan Sya’ban dinamakan sebagai Rajaban (رجبان). [Lihat: Mukhtar al-Shihah, 118] Di samping itu, Rejab merupakan bulan ke tujuh daripada Tahun Hijri dan ia merupakan antara bulan Haram yang diharamkan peperangan atau pembunuhan padanya.

Dalam Bulan Rejab, dianjurkan banyak berdoa dan berzikir dengan ketentuan berikut, diriwayatkan oleh Ibnu ‘Asyakir daripada Abi Umamah, bahawa Nabi Muhammad SAW bersabda yang bermaksud:

“Lima malam yang tidak akan ditolak doa padanya ialah doa pada awal bulan Rejab, malam Aidil Fitri dan malam Aidil Adha.

Oleh itu, dianjurkan untuk melakukan amalan-amalan berikut pada bulan rejab:

FirmanNya:

“Nisfu Rejab: Sesiapa yang menghampirkan dirinya dengan puasa, solat sunat, bersedekah dan beristigfar, permohonannya akan dikabulkan, dosanya akan diampunkan dengan bersedekah dan berzikir serta akan menjaga diri dari melakukan maksiat. Syurgalah bahagiaannya”

Selepas memberikan salam, baca zikir ini:

Maha Suci Allah. Segala puji-pujian bagi Allah dan tiada Tuhan melainkan Allah, Allah Maha Besar.”

Disambung dengan istigfar sebanyak 100 kali:

Aku memohon keampunan dari Allah yang Maha Agung, tiada Tuhan melainkan Dia yang hidup, yang berdiri dengan sendirinya dan aku bertaubat kepadaNya”

Kemudian selesai sahaja bertasbih dan beristigfar, berdoalah apa sahaja demi kebaikan diri sendiri dan keesokan hari hendaklah kita berpuasa selama sehari (Imam Ghazali)

Barang siapa membaca ayat ini pada bulan Rejab, Syaaban dan Ramadan di antara Zohor dengan Asar:

Aku memohon keampunan dari Allah yang Maha Agung, tiada Tuhan melainkan Dia yang hidup, yang berdiri dengan sendirinya dan aku bertaubat kepadaNya, taubat seorang hamba yang zalim, tiada yang menguasai akan diriNya, tidak ada yang dapat membuat, menolak mudarat, manfaat dan tidak ada yang dapat menguasai kematian dan hidup serta kebangkitan”

Nescaya dua malaikat akan disuruh menghapuskan semua kejahatannya.

Niat puasa sunat hari Arafah adalah seperti berikut:

Nawaitu shouma ghodin fii syahri rajabi sunnatan lillahi taala

Maksudnya:

Aku berniat puasa sunat esok hari di bulan Rejab sunat kerana Allah taala.

Selamat menjalani ibadah puasa semua.


Entri Sebelum TERUK Dikecam Netizen, Kali Ini Wanita Ini BELANJA Trip 3 Hari Ke BANDUNG Bajet Bawah RM1K

Nampak simple, tetapi catatannya kali ini cukup bermakna kerana percutian bersama teman-teman yang sama belajar di universiti. Malah catatannya kali ini mengajak ramai wanita di luar sana untuk memberi ‘me time’ pada diri sendiri setelah sibuk menguruskan persekolahan anak awal tahun ini.

Awal januari baru ini, akhirnya aku berjaya membawa rakan rakan semasa  belajar di USM dulu ke kota bandung.  Opkoslah kerana nak ber “me time”  tambahan pula ada diantara kami  yang belum berpeluang untuk ke luar negara. So inilah Itinerari 3 hari 2 malam ke bandung ke bandung. Short and Sweet jer.

Maklumlah ada antara kami yang susah nak dapat lesen berjalan atas komitmen kerja dan keluarga . Dah dapat  3 hari 2 malam  ini pun bersyukur lah sesangat kan…Sangkaan awal mereka kos akan melebih RM1200++.

Aku bilang,

kalau aku kenakan charge sebagai agent memang la korang kena bayar dengan harga macam tu, ini aku yang jadi planner untuk korang ler.

Sebenarnya, renyah dah susah juga nak set time, belum lagi masa nak book flight. Hanya orang tertentu sahaja yang boleh buat kerja kerja renyah macam ni. Kalau agen pelancongan tak apalah kan, hahah berbayar. Tapi, bagi aku janji aku dapat berlibur dengan kawan kawan disana. Maklumlah ada yang hampir 15 tahun tak pernah berjumpa. Jadi kita amik lah pahala rapatkan silaturrahim sikit sebanyak yer dak? Lagipun sementara semua masih sihat . Umur pun semua dah 44 tahun sikit lagi nak masuk 5 series.

Korang tahu, satu entri aku berkenaan Libur di Yogyakarta memang di kecam hebat dalam satu group backpackers di FB. Niat aku hanya nak share sahaja apa yang aku rasa the other side of yogyakarta instead of cerita yang best sahaja. Tak nak nak jadi macam aku, sebab dengar yang best sahaja End up aku sendiri agak frust bila sampai ke sana.  Kekurangannya di Yogyakarta ni memang kurang bab shopping, atau mungkin yang aku tak jumpa. Yang aku nampak banyak shopping batik sahaja. Dan satu lagi lokasi antara satu spot sangat jauh selain dari harga yang dikenakan untuk setiap spot yang sangat mahal bagi aku. Nak tau korang kena lah baca entri aku  pasal Yogyakarta. Cuma aku nak cakap kalau untuk percutian rileks2 macam tak sesuai ke yogyakarta, better bandung.

why we choose bandung ?,sebabnya yang pergi trip ini  kategorinya ada lah pertama kali, perempuan, suka shopping so Bandunglah tempat yang paling sesuai. lagi pun dengan masa yang ada hanya Itinerari 3 hari 2 malam ke bandung, masa itu penting tambah pulak dia orang semua jenis nak rasa semua benda kan, makan +shopping+view+libur. So aku tetap rasa bandung ini juga tempat yang best untuk bercuti melainkan kita memang betul betul hardcore peminat sukan lasak sesuai sangat nak ke Yogyakarta seperti hiking, dan aktiviti seperti turun bukit and lain lain.

Kalau setakat nak selfie jer err.. bandung pun dah menyediakan spot yang menarik. Apa yang ada di Yogyakarta sekarang ni banyak juga telah dibuat di bandung . Tapi journey untuk sampai ke sesuatu kawasan di bandung lebih dekat dan tidak mengambil masa. Bandung memang  sangat sesuai untuk bawa anak anak sekali.

Maklumlah aku ni dah berumur 44 kan takde lah nak acah acah mcm orang muda, kalau nak travel nak pikir suami macamana, anak macamana.. haa gitulah mak mak.

Sebaik kami  sahaja kami decide untuk travel bersama, Mula-mula terfikir juga jakarta, Bangkok dan bali tapi Bandung menjadi pilihan kerana ada pelbagai kategori. Jika dibandingkan dengan Jakarta sebenarnya harga tiket ke sini sedikit mahal.  Harga tiket selalunya boleh dapat dalam RM 250-RM350 untuk return jika 5 months sebelum berangkat tapi kali ini kebetulan Malindo Air ada buat promosi flight + hotel : RM489 pada bulan August yang  lalu. So we all terus grab

Next step aku suggest pada kawan kawan aku ni buat kutu bandung, RM50 untuk setiap bulan dari bulan Aug 2017 – Jan 2017, Jadi tidaklah rasa terbeban sangat untuk kawan kawan semua.

Perjalanan bermula, ada yang menaiki bas dari sini untuk KLIA.

Flight pukul 8 pagi, pastikan ada di sana dalam 5.30 pagi untuk urusan drop baggage dan sembahyang subuh.  Malindo di KLIA 1 yer.

Nak info perjalanan boleh google skybus. Parking kat open parking kalau one card member sehari rm2. Kalau tak sehari rm3

Sebaik sampai di airport, supir dari Kiki bandoeng transport dah bersedia menunggu.  Normally dia akan bekalkan portable hostpot dan boleh terus top up online.  Kelebihan dengan kiki bandung ni sebab ada potter sedia menanti di pasar baru untuk guide dan bawa barang barang shopping. Memang mabeles part ni. Kalau di pasar baru ni letih bawak barang pun boleh spoil mood tau.

Ini kali kedua aku menggunkan khidmat kiki bandung. Boleh wassap pada no ini +62 85221660678 www.kikibandungtrans.com. So far okay and menyenangkan.

Ini tempat wajib kalau datang ke bandung. Tak lengkap rasanya kalau tak datang. Tapi dinasihatkan berhati hati kalau pergi ke sini. Handbag tu pastikan berada di hadapan yer.

Pastikan beli lace, baju renang muslimah, telekung,  tudung,  pisang cheese, kacang bandung dan lain lain. Untuk orang yang tak biasa shopping macam agak capek atau penat. Ada geng kami yang sampai demam dan kena pergi urut malam tu. hahahah maklumlaah dah 40an mestilah stamina kurang yer dak. So nasihat untuk orang yang kurang  aktiviti macam ni pastikan tidor malam awal dan ada ambik supplement yer.

Kalau dah penat memang lah tak best nak shopping, serius tak best.

Ada kawan yang dah kelaparan, jangan risau.. ada food court di tingkat atas. Kali kedua aku datang dia orang bawa kedai yang sama. Harga okay tapi sikit mahal hahah sebab aku expect semua di Indonesia mestilah murah heheh.. Dia cadangkan amik set, tapi we all tak makan pun sayur-sayur tu.

Aku tetap rasa food court situ mahal. Ada yang aku dtg sendiri makan di salah satu kedai di situ aku rasa mahal juga.  Tapi tiada pilihan sbb nak kejar masa.

Hotel Fave Hotel yang we all pilih di braga,. Hanya untuk urusan check in, sembahyang, dan untuk bersihkan badan. Very basic hotel tapi lokasinya di dalam Mall. Tapi kami sendiri tidak sempat untuk pusing area sini sebab nak kejar ke tempat lain

Kebetulan salah seorang kawan plan untuk bisnes, jadi supir bawa ke sini. hurmm.. agak outdated bagi kami so end up tiada siapa pun bershopping disini.

Kata orang tempat ini wajib sampai kalau nak p factory outlet.  Lokasi dan persekitaran memang best. Ini kali ke 6 sampai. Hurmm.. harga rumah Mode agak tinggi lah. Tapi masih dapat grab beberapa baju untuk anak dan diri sendiri.

Memang dah plan untuk dinner yang boleh menyaksikan bandar bandung. Lokasi berada di kawasan bukit di jalan Dago. Memang best sangat.  Harga makanan masih reasonable dan murah berbanding dengan harga malaysia. Sirloin steak  boleh dapat dalm RM35.00  Jika dibandingkan dengan suasana dan ambience cafe ini bagi aku memang sangat berbaloi lah.

Ada kawan aku cakap alamak mahal kut tempat ni. tapi aku bilang.. “Dun wori.. semua dah include dalam bajet rm300.00 kita kutip setiap orang tu” terus muka sorang sorang happy. Yerlah , tempat ini agak ekslusif kalau dekat malaysia mau makan riban kut untuk 7 orang.

Seawal 7.00 pagi aku dah set dengan kawan kawan perlu siap. Kalau tak memang akan banyak miss, sbb takut dengan macet disana yang tak berapa best hehehe. Promosi malindo yang kami ambil ni without breakfast. Pak supir bawa kami ke Kampiun antara cafe yang telah buka awal pagi.  Cozy place dan nasi goreng dia sedap.

Ada banyak spot yang menarik di sini.  Entrance fee pun murah jer, siap tebus dapat coffee.  sangat sangat relaxing. juga ada beberapa sub taman yang disediakan seperti taman arnab, taman keretapi dan kalau dah penat ada beberapa pondok yang best untuk lepaskan penat lelah.

kalau ada anak anak memang bestlah, itulah yang mak mak ni dok ulang cakap. Selain itu tarikan disini ada gerai gerai jual makanan indonesia.

Ini antara tarikan terbaru, 2 tahun lepas (2016) belum ada lagi or maybe aku yang tak perasan. Cantik jugak setiap rumah yang dibina khas untuk anak anak. Ala ala kidzania. Setiap rumah ada offer beberapa experience yang berlainan cthnya fire dept, police station and lain lain. Kalau bawak anak anak pastikan you all dtg sini ok.

Lokasi memang berdekatan dengan floating market. Ada shortcut untuk masuk ke kawasan ini dan juga harus di bayar entrance fee berasingan.

Dusun bambu ni kira wish list aku sendiri, aku memang terpesona dengan sangkar burung yang ada disediakan malangnya cuaca hari tu angin agak kuat, so kawasan tersebut ditutup sebab dikhuatiri akan jatuh kepada pengunjung.

Dalam kawasan dusun bambu ada macam macam tarikan semula jadi. Pengunjung perlu naik buggy ke kawasan utama.  Terdapat rumah rumah sawah yang disediakan untuk orang yang ingin menikmati pengalaman di sawah padi. Selain itu terdapat tempat makan yang besar, ada beberapa taman bunga yang disediakan. Untuk anak anak pula ada kawasan rekreasi comel dan menarik.

Di kawasan ini juga terdapat kawasan tasik yang sangat nyaman, dan kita boleh juga menikmati makanan sambil menikmati pandanagn tasik di dalam rumah rumah kecil di situ.

Kalau ikut banyak masa memang teringin juga tapi sebab ingin bawa kawan kawan ke kawasan kampung daun selepas ini .

Kampung Daun ini kiranya tempat favourite aku dari dulu. makanannya enak, dan ambience  didalam hutan dan dengan deruan air terjun itu yang buat best dan menarik.

Kalau dahulu perlu tunggu lama  dan beratur untuk dapat tempat makan tapi hari yang kami pergi orang agak kurang. Hurmm.. timbul tanda tanya juga, kenapa agaknya. Aku mengandaikan banyak tempat attraction baru yang telah di buka dan persaingan yang hebat.  Tapi macammana pun kami sangat enjoy di sini sambil melayan makan, sembang sembang dan juga menikmati pemandangan yang best sehinggalah terlari planning seterusnya. hahahha.

Kami sampai agak lewak, rasanya dalam 4,30 petang dan park ini akan ditutup dalam jam 5.30-6.00 petang. Terdapat beberapa attraction menarik disini. Tapi disebabkan tiada masa kami terpaksa memilih spot yang kami nak pergi.

Kawasan ini pun rasanya attraction baru, kiranya dapat memuaskan hati anak anak dan semua peringkat umur.  Kalau orang tua mesti nak relaks2.. anak anak pula pasti nak main aktiviti berbasikal dan memanjat.

highly recommended untuk bawak keluarga bercuti di kawasan ini

Nasib baik sebelum sampai ke sini ada dengar . pasar perfume bandung yang murah dan berkualiti. Inilah kali pertama aku sampai ke kawasan ini. Sebelum ini agak skeptikal dan aku bukanlah pandai sangat bab perfume. Tapi ada geng geng yang dah buat study terlebih dahulu , dah google info perfume disini.

Hanya mentioned kepada supir untuk bawak kemana mana perfume store dan kami telah dibawa ke perfume “wi” yang terletak di jalan….

Harganya memang best lah. Rm12 untuk botol kecil, dan yang paling best boleh pilih ikut kataloq. Boleh lah untuk buat pakai santai santai kan. Aku sendiri grab 5 botol untuk dibawa pulang and bagi aku sangat sangat berbaloi.

Agak kecewa dengan Rumah Mode semalam, kali ini aku ajak untuk pergi timbal balas di factory outlet yang lain . hurmm.. lagi banyak pilihan untuk aku sebab aku mencari baju baju yg bertangan panjang dan blouse kerja. Harga boleh dapat around rm 40-rm60.

Kami balik hotel sempat lah nak bermandi manda sekejap dan terus bersiap untuk makan malam. Memang bercadang nak pusing pusing di kawasan braga sahaja sebab disitu pun banyak kawasan yang menarik sebernarnya.

Disebabkan agak lewat hanya beberapa restauran sahaja yang masih buka.  Kami terpaksa memilih restoran braga ini, sebab ini antara restoran yang akan bukan sehingga pukul 1 pagi.

Malangnya servis agak lambat, dan makanan tidak berapa enak. Kalau lihat rupa setup kedai ini memang hebat betul tapi itulah Indah khabar dari rupa.

kalau datang ke bandung tak datang ke sini amatlah rugi. Segala kek dan pastri keluaran kartika sari hanya boleh dpt di jajahan bandung. malah dengarnya orang jakarta pun turun ke sini .

Baraang wajib beli segala jenis brownies and kek., bagelan atau roti bandung, kalau teringin tahu semedang sini pun ada jual.

Pisang cheese pun ada tapi agak mahal berbanding di pasar baru.

2. Pasar baru lagi

memandangkan flight pukul 3 jadi saya cakap kita ada masa shopping sehingga pukul 12. so ada masa dalam 2 jam lagi as long tahu apa yang nak dibeli.

Sempatlah teringat nak tambah telekung, tudung dan juga bedak Pixy .. hahaha yes aku beli sbb orang kata best. Aku beli dengan harga RM11.00 sahaja.

Alhamdulillah sampai seperti yang di plan. Flight delay sejam, jadi kami sempat susun barang semula. Dalam gambar bawah ni yang kotak kotak tu hehehe adalah pisang salai dan juga kek dari kartika sari. Sebaiknya kek dan brownies tu bawak lah ke atas.

Sebelum mengakhiri catatanya dia turut memberi beberapa tip bagi hijabi yang mahu ke Bandung.


Ujian Cubit Kulit LIhat Sama Ada Anda Mengalami Dehidrasi. 3 Saat Sahaja!

Ujian pantas ini boleh menjadi cara untuk mengetahui sama ada anda perlu minum lebih banyak air.

Badan anda menawarkan pelbagai petunjuk tentang perkara yang berlaku di dalamnya, jika anda tahu di mana hendak mencari. Apabila anda mengalami dehidrasi, cubitan kulit yang cepat boleh menjadi salah satu cara untuk mengetahui sama ada anda kehilangan lebih banyak cecair daripada yang diambil.

Dehidrasi bermakna badan tidak mempunyai cecair yang mencukupi untuk berfungsi dengan baik, keadaan ini yang berpotensi mengancam nyawa.

Melalui aplikasi TikTok Dr. Karan Raj, seorang doktor pembedahan dengan Perkhidmatan Kesihatan Kebangsaan U.K., menyiarkan video yang menunjuk cubitan kulit, atau ujian turgor kulit, sebagai salah satu cara menyemak badan anda dihidrasi.

Hanya picit kulit pada salah satu buku jari anda seketika, kemudian lepaskan. Jika anda terhidrat dengan baik, kulit akan kembali ke kedudukan asalnya serta-merta. Tetapi jika anda mengalami dehidrasi, ia kehilangan keanjalannya dan akan kekal dalam kedudukan tersepit atau “terkurung” seketika.

Pendapat lain pakar diet berdaftar, mengesyorkan mencubit kulit selama kira-kira 3 saat. Apabila dilepaskan, ia akan kembali ke tempatnya dalam beberapa saat. Itu kerana kulit mengekalkan air, faktor dalam turgornya, atau keupayaan untuk menukar bentuk dan kembali normal.

Jika kulit menjadi kurang anjal, ia boleh menjadi satu cara untuk mengetahui sama ada anda mengalami dehidrasi, tetapi ia tidak mudah dan tidak bermakna berfungsi untuk semua orang.

Satu isu dengan ujian ini ialah individu yang lebih tua mempunyai kulit yang kurang anjal, jadi apabila dicubit, ia kekal berkhemah untuk tempoh yang lebih lama. Ini tidak semestinya menunjukkan dehidrasi.

Ujian cubitan kulit juga tidak boleh dipercayai pada kanak-kanak, keadaan lain yang boleh menyebabkan turgor kulit yang lemah termasuk dysautonomia – disfungsi sistem saraf autonomi yang menjejaskan kira-kira 70% orang yang menghidap COVID-19 yang lama – di mana pesakit mungkin mempunyai jumlah darah yang rendah, faktor keanjalan kulit. Kekurangan turgor kulit boleh menjadi tanda kehilangan cecair yang sederhana hingga teruk. Dehidrasi ringan ditakrifkan sebagai kehilangan cecair bersamaan dengan 5% berat badan, sederhana ialah 10% dan teruk ialah 15%.

Kaedah cubitan kulit dianggap sebagai “langkah awal” untuk menyaring dehidrasi, kajian telah menyatakan. Ia paling biasa dilakukan di belakang tangan, tetapi itu adalah peraturan biasa. Kulit pada lengan bawah atau perut juga boleh diperiksa. Intinya, mencubit kulit boleh mengesan dehidrasi, tetapi biasanya pada peringkat kemudian.

Cara lain untuk mengetahui sama ada anda memerlukan lebih banyak cecair adalah dengan memeriksa warna air kencing anda. Keadaan normal, jika air kencing kuning pucat. Jika kuning lebih gelap, itu adalah tanda anda perlu untuk minum air lebih banyak.

Jika ada kemungkinan anda mengalami dehidrasi sedikit, adalah idea yang baik untuk minum lebih banyak cecair. Jika anda mengalami dehidrasi yang ketara, anda mungkin mendapat manfaat daripada minuman elektrolit yang direka untuk membantu anda menyerap dan mengekalkan cecair lebih baik daripada minum air kosong.


‘Orang Miskin & Jalanan Inilah Saudara Rapat Saya’- Ebit Lew Terharu Zul Ariffin Sertai Misi Bantuannya

Semakin hari kita dapat melihat semakin ramai artis dan selebriti yang memilih untuk hijrah ke arah yang lebih baik. Turut tidak terkecuali adalah pelakon popular, Zul Ariffin yang kini aktif mengikut pendakwah terkenal, Ustaz Ebit Lew melakukan kerja amal jariah.

Kongsi Ustaz Ebit di laman instagramnya, dia sangat berbesar hati apabila Zul turut serta dalam misinya menghulurkan bantuan kepada yang memerlukan.

Misi ke KL sahabat-sahabat yang disayangi. Sayu jer jumpa pakcik makcik ni semua. Ramai menangis rindu dah lama saya tak tengok mereka. Makcik-makcik kata kami hari-hari doakan ustaz. Kami sayang ustaz sangat.

Sedih rasa. Orang miskin dan jalanan nilah saudara rapat saya. Anak bawah jambatan. Pakcik makcik dijalanan. Kakak ibu tunggal yang besarkan anak seorang diri. Gembira dan sayang pada mereka sangat.

Di ruangan komen, ramai pengikut laman sosialnya yang terharu melihat usaha mereka dalam berkongsi rezeki bersama mereka yang memerlukan. Moga urusan mereka sentiasa dipermudahkan Allah. InsyaAllah.


Pilih Selendang Hadiri Sidang Parlimen, Netizen Kata Tak Sesuai & Mohon YB Nurul Izzah ‘Back To Bawal’

Biasanya kita melihat penampilan YB Nurul Izzah yang cukup selesa mengenakan hijab bawal dengan lilitan begitu sinonim dengan dirinya. Malah Syawal lalu juga menyaksikan ramai di kalangan hijabi turut menggayakan hijab bawal ala ikatan Nurul Izzah. Apatah lagi turut ditunjukan tutorial ikatannya di youtube. Tetapi hari ini penampilan Nurul Izzah sedikit berbeza ketika menghadiri sidang Parlimen ke 14. Tiada hijab bawal sebaliknya selendang corak kekotak yang dililit ringkas. Cukup berbeza penampilan dan sudah semestinya mengundang pelbagai reaksi netizen.

Rata-rata follower beliau memuji  stail hijab baru yang digayakan Ahli Parlimen Permatang Pauh ini.

Kebanyakan mereka teruja melihat gaya baru ini, tambahan pula tanpa mekap wajah polos Nurul Izzah tetap cantik untuk di pandang.

Macam-macam komen dilemparkan kepada beliau dan ada antaranya mengundang lucu yang menjadi perbualan di alam maya. Apa yang pasti meeka mahu Nurul Izzah kekal menggayakan tudung bawal yang cukup sinonim dengan dirinya.

Ini dapat dilihat apabila beliau muat turun status terbaru beserta tiga gambar yang menyaksikan beliau memberi ciuman kasih kepada ibunya, Timbalan Perdana Menteri, Datin Seri Wan Azizah Wan Ismail ketika sama-sama berada di Parlimen atas tuntutan tanggung jawab dan amanah.

Dalam kapsyen diberi, Nurul Izzah meluahkan rasa gembiranya melihat ibunya juga berada di Parlimen.

Beliau turut mengucapkan terima kasih kepada rakyat Malaysia kerana mereka berdua berada di Parlimen kerana kepercayaan yang diberi rakyat atas dasar demokrasi.

Ada juga netizen yang turut tumpang bangga dengan kejayaan dua anak beranak. Ramai terharu dengan semangat kedua-duanya yang tidak putus-putus berjuang sejak dulu bagi mendapat kedudukan seperti hari ini.

Hijabista ucapkan tahniah dan selamat bekerja demi negara, agama dan bangsa. Apa pun suka melihat gaya baru YB Nurul Izzah yang nampak lebih muda dan segar.


Hijabi Ini Serik Pakai Contact Lens, Kornea Mata Luka Akibat Beli Di Kedai Biasa

Ramai wanita kini memilih untuk memakai kanta lekap berbanding cermin mata kerana ia mudah dan tampak lebih cantik. Buat hijabi, tentunya tudung akan lebih mudah untuk dibentuk jika tidak memakai cermin mata.

Tetapi, memakai kanta lekap ada kebaikan dan keburukan yang tersendiri. Sekiranya ia tidak dijaga dengan baik, mata anda akan mudah terkena jangkitan. Sekiranya anda tetap mahu menggunakan kanta lekap, sebaiknya beli di kedai-kedai optik kerana ia lebih meyakinkan. Elakkan daripada membeli secara online atau membeli kanta lekap tanpa kelulusan.

Inilah yang terjadi kepada seorang gadis bernama Nik Nur Adibah Athirah yang mengalami luka besar pada kornea matanya akibat membeli kanta lekap di kedai biasa. Menurut perkongsiannya di Facebook, dia hanya memakai kanta lekap tersebut dalam dua hingga tiga jam tetapi tiba-tiba rasa sakit dan mata menjadi kabur selepas dia membuang kanta lekap tersebut.

Pada awalnya, dia ingatkan ia hanya perkara biasa dan akan sembuh selepas tidur. Tetapi tidak dan bertambah teruk hingga mata jadi berair. Dia kemudian pergi ke hospital dan doktor mengesahkan kedua-dua belah matanya mempunyai kesan luka.

Ikuti perkongsiannya dan diharapkan ia menjadi iktibar kepada hijabi di luar sana.

Sebelum ni baca kisah orang , kali ni terkena kat diri sendiri. Awal 2018 yg agak menyedihkan.

Pakai lens, dalam 2 – 3 jam lepas tu tiba-tiba rasa sakit, tapi tak dapat nak buang lagi sebab ada kat luar. Sampai rumah lebih kurang pukul 8, buang lens tu dan mata dah jadi kabur. Mula-mula tu ingat biasa, mungkin lepas tidur nanti jadi okey balik.

Nak pergi kerja mata mata kabur lagi, pakai cermin mata pun kabur lagi. Lebih kurang tengahari, mata sebelah kanan, rasa tak selesa dan sakit, macam ada benda asing masuk dalam mata. Check tengok dan basuh dgn air. Tapi takde apa-apa.

Mata sakit lagi dan jadi berair. Mata sebelah kanan tak dapat nak bukak macam biasa, boleh bukak sikit dan akan berair sakit balik. Petang tu call ma, datang amik kat tempat kerja sebab tak dapat nak balik sendiri, mata kabur + sakit tak dapat nak bukak.

Malam tu, mata jadi lagi sakit kena banyak tutup mata. Azabnya rasa sampai nangis sebab sakit dan tak dapat nak tengok apa-apa . Mata tak boleh kena cahaya atau benda yang silau macam skrin handphone & TV. Titis eyemo pun tak jadi

Pergi klinik , masukkan ubat dalam mata dan nampak ada kesan garisan tercalar. Pastu buat vision test. Banyak huruf yang tak nampak, penglihatan dah kabur. Masa ni memang tak boleh kena cahaya langsung, jalan sambil tutup mata dan pimpin tangan ma. Tak dapat nak tengok apa-apa. Boleh buka mata kejap-kejap jadi sakit dan berair. Kalau kena cahaya, mata jadi sakit hingga ke kepala.

Doktor di klinik buat surat dan suruh refer ke bahagian kecemasan di hospital. Pergi ke bahagian kecemasan, Doktor check dan nak pergi ke bahagian pakar tapi masa tu dah lewat Doktor pakar dah takde. Dan doktor di bahagian kecemasan mintak refer saya ke Doktor di wad Oftamotologi.

Doktor kat situ check dan titiskan ubat. Nampak ada kesan luka di kornea mata. Luka kat mata kanan dan kiri. Tapi yang bahagian kanan lagi besar luka. Doktor bagi ubat titis dan krim untuk letak kat dalam mata. Dan esok kena datang lagi jumpa doktor mata.

Mata sebelah kiri pun rasa sakit jugak . Dua-dua mata tak dapat nak bukak lagi. Mata pedih, kabur, berair dan tak boleh kena cahaya lagi. Kat rumah semua lampu dalam rumah saya tutup. Pergi hospital, jalan pun tutup mata lagi. Nasib ada ma tolong pimpin. *terima kasih ma*

Doktor check mata, luka sebelah kanan dah makin kecil tapi tak pulih sepenuhnya lagi. Doktor pesan lepas titis buat kena tutup dulu mata. Tak boleh banyak pergerakan mata sebab tisu-tisu akan tumbuh yang baru. Masa makan pun makan sambil pejam mata. Masa jalan pernah sampai terlanggar pintu.

Mata masih lagi kabur dah boleh buka sikit-sikit. Sakit dah kurang sikit tapi mata tak boleh kena cahaya lagi.

Mata dah makin ok , dah boleh kena cahaya tapi masih kabur sikit.

Ada appointment jumpa doktor. Untuk check mata dan bahagian saraf. Alhamdulillah semua ok. Cuma mata masih merah, doktor cakap nanti kesan merah akan hilang.

Walaupun pengalaman hijabi ini telah lama berlalu, hijabista mahu semua hijabi diluar ambil iktibar supaya tidak membeli contact lens di kedai yang sebarangan patah lagi di atas talian. Semak kesahihan jenama di pasaran dan rujuk pada pakar apabila terjadi perubahan ketara pada mata anda.


Makanan Yang Tak Mampu Dielakkan Dan Boleh Tambah Berat Badan. Aktiviti Ini Boleh Imbangkan Diet Anda.

Sebulan berjuang dalam bulan ramadan menahan rasa, alhamdulilah anda berjaya menurunkan berat badan. Tetapi dugaan yang paling hebat bagi mereka yang berdiet adalah bulan Syawal.

Apabila Raya pelbagai hidangan yang menarik dan sedap dihidang untuk tetamu yang datang. Namun bukan itu penghalang bagi mereka yang berdiet, tak salah untuk menikmati setiap hidangan. Ada cara untuk selaraskan makanan yang anda ambil dengan aktiviti harian untuk membakar setiap kalori yang ada dalam hidangan raya.

2. RENDANG DAGING – Makanan wajib yang ada di pagi raya yang tak jemu dimakan. Rendang daging bayangkan 2 ketul sahaja 130 kalori inikan pula kalau dimakan bersama nasi impit atau ketupat. Nampaknya kena berkayuh setiap pagi 20 minit baru boleh maintain bert badan.

3. RENDANG AYAM – Dengan berjalan di hari raya selama 30 minit, mungkin anda berjaya menghapuskan 100 kalori. Jadi rajin-rajin menziarah sedara-mara ya!

4. KUAH KACANG – Apalah maknanya makan nasi impit tanpa kuah kacang. 1 senduk 130 kalori jogging boleh selamatkan keadaan.

5. LEMANG – Apabila beras ditambah dengan santan makin berlemak dan  enak. Tak cukup satu, mungkin lebih dari satu. Awas kalori akan bertambah apabila anda mengambil lebih dari satu.

6. TART NENAS – Apabila balang di tangan, antara sedar dengan tidak boleh habis sebalang. Walaupun 50 kalori sebiji, bayangkan apabila anda ambil lebih dari satu.

7. MINUMAN BERKABONAT – Musim perayaan ni tak tentu cuaca yang bakal kita hadapi. Selalunya anda akan terdorong mengambil lebih satu gelas air sejuk sekiranya musim panas, tambahan pula minuman berkarbonat.

8. ALMOND LONDON – Nikmatilah kuih raya yang dihidangkan, jangan di sebabkan anda diet jangan lupa nikmatinya. Diet boleh ditangani sekiranya kita selangkan dengan aktiviti yang disarankan.

9. DODOL – Manisan ini tidak selalu ada di setiap rumah, anda dah selamat. Kalau nak merasa hanya sepotong silakan. Insyallah dengan mengayuh basikal 10 minit anda di tahap sleamat.

10. TEH TARIK – Minuman ni bukan minuman perayaan tetapi minuman ini kegemaran mereka yang selepas beraya sambung mengopi di kedai mamak. Kalori yang perlu dibakar 3 kali ganda. Awas ya!

11. KEREPEK PISANG – Kudapan ketika menonton hebat di TV. Selalunya diambil ketika sedang waktu rehat dan lapang. Namun 3 keping tidak cukup bukan, tetapi kalorinya hanya 40.

12. AIR KOSONG – Air paling selamat bagi mereka yang mengamalkan diet sihat. Lebihkan pengambilan air kosong bagi mengimbangi diet sihat anda.

13. AIR SIRAP – Kalori air ini masih rendah tetapi tidak disarankan pengambilan yang berulang kerana apabila anda ambil lebih dari segelas kalorinya akan bertambah.

Nikmatilah setiap hidangan yang dihidang oleh tetamu yang datang ziarah namun jangan lupa misi diet seawal bulan ramadan. Sayang kalau baju raya hanya pakai sekali dua sahaja. Selamat mencuba!


‘Double Chin’ Bukan Sahaja Faktor Berat Badan, Semak 4 Faktor Lain Dan Cara Atasinya

Memiliki dagu berlipat atau double chin, dua lapis bahkan tiga lapis, adalah keadaan yang umum apabila kelihatan setiap kali menatap cermin. Ketika lapisan di bahagian leher menjadi cukup besar maka akan membentuk kedutan seperti dagu tambahan.

Meskipun secara medis dagu berlipat tidak menandakan masalah kesihatan, ramai orang menganggapnya tidak enak dilihat. Dagu berlipat juga sering dikaitkan dengan kenaikan berat badan, padahal ada beberapa faktor penyebab lain. Ternyata penyebabnya sangat komplek. Inilah 5 penyebab paling umum mengapa mereka cenderung memiliki dagu berlipat.

Penyebab paling utama dagu berlipat adalah lebihan lemak. Ketika berat badan bertambah, lemak akan disimpan di seluruh tubuh, termasuk di wajah dan di bawah dagu. Ini bergantung pada jenis tubuh anda, jika anda memiliki postur tubuh besar, mungkin kenaikan berat badan ini akan tertumpu pada bahagian perut atau peha. Namun, bagi sebahagian yang lain, lemak ini boleh muncul di dagu sehingga menyebabkan dagu tampak berlipat.

Jika anda melihat beberapa anggota keluarga anda yang memiliki dagu berlipat, maka kemungkinan besar anda akan memilikinya juga.

Secara khusus, mereka dengan garis rahang yang tidak tegas lebih terdedah memiliki dagu berlipat. Ini membuat area kulit tampak berlebihan. Ini yang menjadi alasan utama mengapa beberapa orang memiliki tubuh kurus juga boleh memiliki dagu berlipat.

Kulit mulai kehilangan keanjalannya seiring dengan bertambah usia sehingga menyebabkan kulit menjadi kendur dan menimbulkan dagu berlipat. Pada pertengahan usia 20-an, jumlah kolagen yang diproduksi kulit mulai menurun. Ketika ini terjadi, kulit mulai kehilangan keanjalannya. Semakin tua, semakin sedikit kolagen yang diproduksi. Ketika kulit di bawah rahang mulai mengendur, ini menciptakan kesan dagu berganda. Menjalankan perawatan kulit dan menjalani gaya hidup sihat dapat membantu mencegah kesan penuaan ini.

Ketika memakai telefon bimbit, kita cenderung menunduk ke bawah. Selain berpotensi menyebabkan sakit leher, postur ini juga memberi kesan buruk bagi otot platysma, yang menghubungkan leher ke dagu. Ketika otot ini melemah, mengakibatkan berkurangnya keanjalan di sekitar rahang dan efek kendur.

Ini merupakan cara yang paling praktik kerana anda tak perlu keluar wang dan keluar rumah. Senaman wajah dapat memperkuat leher, rahang, dan tisu penghubung sehingga membantu mengurangkan dagu berlipat. Salah satu senamannya hanya memerlukan waktu beberapa minit setiap hari, iaitu pucker up. Langkah-langkahnya sebagai berikut:

Jika dagu berlipat anda disebabkan oleh kenaikan berat badan, diet akan membantu mengecilkan atau menghilangkannya. Cara terbaik untuk menurunkan berat badan adalah dengan memakan makanan sihat dan senaman teratur. Ini panduan makan sihat yang boleh anda lakukan:

Supaya berat badan turun dengan lebih maksima, anda boleh bersenam sebanyak 300 minit seminggu, atau 45 minit setiap hari. Anda juga disarankan untuk melakukan strength training dua kali seminggu. Segala bentuk aktiviti fizik, seperti berkebun, membawa barang belanjaan, naik-turun tangga, juga masuk ke dalam jadual.

Jika dagu berlipat anda disebabkan oleh genetik, doktor mungkin akan menyarankan prosedur invasif seperti lipolisis dan mesoterapi.

Lipolisis menggunakan sedut lemak atau panas dari laser untuk melarutkan lemak dan membentuk kulit. Prosedur ini hanya menangani lemak, dan tidak menghilangkan kelebihan kulit atau meningkatkan keanjalan kulit. Kesan samping lipolisis berupa bengkak, lebam dan rasa sakit.

Saat mesoterapi, doktor akan menyuntikkan senyawa ke dalam dagu untuk melarutkan lemak. Proses ini boleh memakan waktu hingga 6 bulan dan mungkin memerlukan lebih dari 100 suntikan pada sesetengah individu. Jika dilakukan secara tidak betul, dapat menyebabkan kerosakan saraf.

Untuk menghilangkan dagu berlipat, anda perlu bersabar, kecuali jika melakukan laser lipolisis. Anda juga harus memastikan double chin yang dimiliki disebabkan oleh faktor genetik sebelum melakukan prosedur invasif. Jika penyebabnya adalah kenaikan berat badan, lebih baik anda mengubahnya dengan diet dan senama. Tapi sebelum melakukan diet dan program senaman, lebih baik anda minta nasihat dulu dengan doktor.


Ini Sebab Kulit Jadi Kusam. Jarang Minum Air & Asyik Tidur Lewat Antara Puncanya!

Kulit wajah yang segar dan berseri memang menjadi idaman setiap gadis. Siapa yang tidak mahu nampak cantikkan?

Sebenarnya, ia bermula daripada penjagaan kulit secara teratur dan rapi. Sekiranya anda sudah menjaga kulit dengan sebaik mungkin tetapi muka masih nampak kusam, pasti ada kesalahan yang anda lakukan.

Hijabista kongsi 7 amalan yang menjadi punca kulit menjadi kusam yang boleh dihindari.

Setelah seharian melakukan aktiviti di luar rumah, perkara pertama yang perlu anda lakukan adalah membersihkan wajah secara menyeluruh. Sebaiknya, lakukan double cleansing agar wajah benar-benar bersih daripada solekan. Jangan biarkan debu dan kotoran serta bahan kimia menempel pada wajah hingga menyebabkan wajah menjadi kusam dan berjerawat.

Tetapi, perlu anda ingat bahawa mencuci wajah dengan terlalu kerap juga tidak bagus kerana ia mampu menghilangkan minyak alami yang dihasilkan oleh kulit wajah. Jadi, cuci dalam 2 hingga 3 kali sehari.

Membersihkan wajah sahaja tidak cukup. Anda juga perlu menggunakan skrub wajah untuk membersihkan sel-sel kulit mati pada wajah. Lakukan sekurang-kurangnya 3 hingga 4 kali seminggu.

Selain itu, cari skrub wajah yang lembut dan sesuai dengan jenis kulit anda. Jangan menggosok kulit wajah dengan terlalu kasar. Takut terluka pula wajah anda.

Salah satu punca kulit kusam adalah kulit kurang terhidrat. Cara paling mudah untuk menghidrat kulit adalah dengan menggunakan pelembap. Paling penting, pilih pelembap yang sesuai dengan kulit anda agar hasilnya lebih memukau.

Cadangan kami, gunakan pelembap daripada bahan krim untuk kulit kombinasi dan berminyak. Manakala, untuk kulit kering sebaiknya gunakan pelembap berbahan gel.

Tidur yang cukup sangat penting girls! Pastikan anda mendapat tidur yang secukupnya, sekurang-kurangnya 6 hingga 8 jam sehari. Tidur anda juga harus berkualiti. Seeloknya, jauhkan diri daripada stress dan penggunaan telefon bimbit sebelum tidur agar tidur anda lebih nyenyak.

Cuba perhatikan produk serta peralatan makeup yang selalu anda gunakan. Anda lebih kenal kulit anda, jadi pilih kosmetik yang sesuai dengan jenis kulit anda. Peralatan makeup juga perlu dibersihkan dengan kerap agar kuman tidak menempel pada wajah anda.

Anda berada di luar rumah sepanjang hari dan pastinya wajah terkena sebarang pencemaran dan sinar matahari yang tidak elok untuk kulit. Pastikan anda menggunakan krim pelindung matahari sebelum keluar rumah. Rajin-rajinkanlah diri untuk bersenam kerana ia mampu mengeluarkan toksin dalam badan.

Jangan ambil mudah dengan khasiat air putih ya. Salah satu kebaikannya adalah dapat menghidrat dan mencerahkan kulit dari dalam. Oleh sebab itu, ambil air putih 8 gelas sehari supaya tubuh kita menerima air yang secukupnya.

SUMBER: CEWEKBANGET.GRID.ID


Kegunaan Minyak Kelapa Yang Belum Pernah Anda Gunakan Dalam Rutin Harian. Hijabi Patut Amalkan!

Minyak kelapa kaya dengan asid lemak, kesannya yang amat mengagumkan. Hijabi yang utamakan kecantikan dan gaya hidup sihat patut cuba trik cantik dan sihat menggunakan minyak kelapa dalam rutin harian.

• Luka kecil – Minyak kelapa menyumbang kepada penyembuhan luka yang lebih cepat. Hanya sapukan minyak di kawasan kulit yang cedera.

• Penjagaan mulut dan gigi – Minyak kelapa berjaya melawan nafas fetid dan plak gigi. Basuh mulut dengan satu sudu makan minyak kelapa cair waktu malam sebelum mencuci gigi.

• Apabila mengalami keradangan – Minyak ini mempunyai kesan anti-radang. Gunakannya untuk berkumur ketika batuk, dan kawasan minyak yang cedera apabila mereka mendapat membakar atau gigitan serangga.

• Apabila mengalami demam atau sakit – Minyak kelapa bertindak sebagai reducer demam dan ubat penahan sakit, sebab itulah lebih baik gunakannya apabila mengalami sakit tekak atau penyakit lain yang berkaitan dengan selsema.

• Untuk kelenjar tiroid – Kajian menunjukkan bahawa penggunaan minyak kelapa secara teratur meningkatkan fungsi kelenjar tiroid.

• Untuk tulang – Penggunaan minyak menghalangi osteoporosis. Ia juga membantu mengurangkan sakit arthritis jika anda menggunakannya untuk sendi urut.

• Perlindungan daripada nyamuk – Untuk menghilangkannya, campurkan beberapa titisan minyak esensial ylang-ylang dengan minyak kelapa dan sapukan pada kulit.

• Losyen pelembap – Produk ini melembapkan kulit. Lap wajah setiap hari dengan span dibasahkan dengan minyak kelapa. Untuk mengelakkan peregangan kulit, bergerak di sepanjang garis urat.

• Penyelesaian untuk kedutan – Untuk melawan kerutan yang tidak disengaja, sapukan pada bahagian berkerut.

• Krim mata – Sebelum tidur, sapukan minyak kelapa di sekeliling mata. Sekiranya anda melakukannya secara sistematik, akan terlihat pengurangan kedut di kawasan ini tidak lama lagi.

• Ubat anti-dermatitis – Penggunaan sistematik produk ini sangat meningkatkan keadaan kulit yang menghidap dermatitis atopik. Ia disyorkan untuk memohon minyak tulen kepada kawasan kulit yang berpenyakit dua kali sehari.

• Topeng untuk rambut rosak – Minyak kelapa adalah ubat yang berkesan untuk memulihkan kesihatan dan kecantikan rambut anda. Gosokkannya ke dalam akar rambut, dan kemudian sepanjang panjang rambut. Biarkan selama setengah jam hingga satu jam, dan basuh rambut dengan syampu.

• Ubat kelemumur – Minyak kelapa melembapkan kulit kepala dan menyembuhkan kelemumur. Sapukan pada akar rambut, dan biarkan semalaman.

• Balsem bibir – Minyak melembapkan dan meremajakan kulit bibir, menyembuhkan rekahan bibir.

• Pengeras kuku – Untuk menangani kuku rapuh dan kering, sapukan minyak ke permukaan kuku.

• Gosok badan –  Campurkan satu sudu minyak kelapa dan satu sudu kopi tanah. Kopi digunakan sebagai agen yang kasar, tetapi anda boleh menggantikannya dengan garam laut yang halus, gula, bubur gandum, atau ubi kelapa.

• Pelembut kulit – Gunakan minyak untuk melembutkan kulit pada siku, tumit, dan sekitar kuku.

• Gris untuk peralatan dapur – Pengisar daging minyak dan pisau pengisar selepas digunakan. Minyak kelapa akan melindungi bilah pisau dari karat dan menjadikannya lebih tajam lagi.

• Penggilap perabot – Sapukan beberapa minyak ke sekeping kain dan lap perabot. Anda juga boleh membersihkan papan pemotong kayu – ia akan menghalang pengeringan dan retak.

• Zip yang tersekat – Gunakan minyak kelapa untuk zip yang tersekat untuk menyelesaikan masalah ini.

• Memulakan api – Daripada menggunakan cecair kimia, cubalah bola kapas yang direndam dalam minyak kelapa.

• Barangan kulit – Minyak kelapa akan membuat dompet, beg tangan, kasut, sarung tangan dan produk kulit lain bersinar.

SUMBER: BRIGHTSIDE


“Simpan Komunikasi Dalam HP Untuk Rujukan, Kita Tak Tahu Bila Komunikasi Itu Berakhir”- Ustaz MK Azman

Ramadan kali ini amat berbeza buat pendakwah Ustaz Mohd Khairul Azman atau MK Azman. Bukan saja perlu menjalani ibadah puasa dalam Perintah Kawalan Pergerakan (PKP) tetapi juga tanpa kehadiran isteri, Allahyarhamah Ustazah Shadiya Abbas yang telah kembali ke rahmatullah pada 5 April lalu.

Namun melalui perkongsian di Facebooknya, MK Azman sempat berkongsi cerita tentang perjalanan hidupnya selepas pemergian isteri tercinta.

Cerita 1
======
Siang tadi nak gi beli pampers anak. Sampai Mydin supermarket, lupa saiz pampers. Nak call talian hayat, dah tak de. Akhirnya buka wasap komunikasi bulan 2 ari tu dengan bidadariku, alhamdulillah dah jumpa. Terus beli dan balik.

Pengajarannya : Setiap komunikasi perlu disimpan dalam hp utk kegunaan dan rujukan akan datang. Kita tak tahu bila komunikasi itu akan berakhir.

Cerita 2
======
Biasanya di bulan Ramadan, lepas tarawih, saya akan bantu bidadari saya masak nasi dan lauk serta sayur. Bukan untuk juadah bersahur, tapi untuk dijadikan santapan sahur untuk guard di sekitar Puncak Alam. Siap masak dan packaging, aku akan edarkan pada guard-guard sekitar jam 1 – 2 pagi. Tahun ni tak buat. Semoga tahun depan dapat ku ulang jika ada tukang masak.

Pengajaran : Rebutlah peluang untuk bersedekah selagi hidup.

Cerita 3
=======
Setiap hari jika tak hujan, aku akan ke pusara, menziarahi bidadariku. Selalu pergi sendirian, kadang-kadang bawak anak, ada juga drop anak sorang-sorang di sana kalau ada urusan lain. Apa pun ziarah menjadi kemestian. Hadiah bacaan dan doa untuk bidadari syurga. Biarpun ziarah tak disambut, tapi ia tak menjemukan.

Pengajaran: Perbanyakkanlah ziarah kawan-kawan ketika hidup, tahu di mana kawan-kawan kita tinggal supaya kita tidak mencari di mana rumahnya setelah kematiannya.

Cerita 4
======
Di rumah saya ada 3 anak yang mana mereka adalah pelajar tahfiz dan seorang anak murid dan anak buah kepada Almarhum Tan Sri Hassan Azahari. Dia adalah ibu mertuaku. Alhamdulillah Ramadan kali ni saya tak perlu risau siapa akan jadi imam solat fardhu dan solat tarawih. Solat diawal waktu, kemudian tadarrus al-Quran 2 kali sehari. Setiap bacaan ku akan disemak oleh anak-anak penghafal alQuran ini. Memang rasa berdebar tapi tetap bermotivasi utk bertadarrus. Alhamdulillah hari ni dah juzuk ke 20.

Pengajaran : Bacalah Al-Quran setiap hari, cuba lahirkan dari zuriat kita penghafal alQuran. Insya Allah senang di dunia dan akhirat.

DAPATKAN HIJABISTA E-MAGAZINE DENGAN MEMUAT TURUN APLIKASI EMALL DI GOOGLE PLAY DAN APP STORE.


Seluruh Badan Jadi Cerah & Lembut Dengan Hanya Guna 2 Bahan Je. Cubalah!

Kebanyakan daripada kita pastinya menginginkan kulit yang cerah dan lembut. Untuk memilikinya, ada cara mudah yang boleh kita amalkan. Asalkan kita rajin, hasilnya pasti memuaskan hati.

Anda hanya perlukan dua bahan sahaja iaitu Vaseline/ losen Nivea dan juga krim kecantikan Safi.

Mula-mula, anda perlu sapukan krim kecantikan Safi ke kulit badan dengan rata. Kemudian, sapukan pula Vaseline/losen ke serata kulit.

Dalam masa sebulan sahaja anda boleh lihat hasilnya! Seeloknya diaplikasikan pada waktu siang dan malam untuk kesan yang cepat.

Paling penting, anda perlu dapatkan krim kecantikan. Jangan keliru dan tertukar pula ya dengan krim pelembap.